ناساندن و خوێندنەوە، هەڵوێست عبداللە كەریم\nلە سەرەتاكانی تەمەنیدا حەمیدی باوك بە گوینەی ئەڵێت: "تۆ لە ڕەگی خۆت هەڵكەندراویت"، ئەتوانین لە دوو گۆشەی جیاوازەوە سەیری ئەم قسەیەی باوكی گوینەی بكەین، یەكەمیان ئەوەیە كە كوردبونی ئەو هۆكارە بۆ ئاوارەیی، دابەشبونی خاك و پەرتەوازەیی. لەهەمان كاتدا گۆشە نیگایەكی دیكەیە كە كە گوینەی خۆی خوڵقێنەری خۆیەتی. لەبەرامبەردا كاردۆزی ئەم قسەیە وەك پێناسەیەك بۆ كارەكتەری فیلمەكانی گوینەی وەسف ئەكات كە بە گشتی ئەو كەسانەن كە لە زیدی خۆیان هەڵئەكەنرێن و دواجاریش هەر بە دوای دۆزینەوەی ئەو رەگەوەن و ئەیانەوێت ئارامی و خۆشەویستی بدۆزنەوە كە بۆ كەسایەتییەكی چەپی شۆرشگێڕ، زۆر زەحمەتە. بەڵام پێچەوانەی رەگەكەی گوینەی لەسەرەتای تەمەنی گەنجێتیدا دەست ئەكات بە قوماركردن و چەندین جار پارەی زۆر ئەدۆرێنیت و بەهۆی ئەو دۆرانانەوە لە تورەییدا شەرەچەقۆ ئەكات، یان تەقە بەسەر قومارخانە و گازینۆكاندا ئەكات. گوینەی سەركێشییەكی سەیری هەبووە لە لێخورینی ئوتومبێل تەنانەت زۆربەی هاورێكانی ناوێرن لەگەڵی سەربكەون، هەربۆیە بۆ ماوەی چەندان ساڵ سەركێشییەكانی گوینەی ئەبێتە سەردێر و مانشێتی میدیاكانی توركیا. گوینەی سەرەتا وەك كوڕە جوتیارێكی هەژار ئەرواتە ئەدەنە و ئەستەنبۆل، دواتر دەبێتە دەرهێنەر و لەڕێی داهاتی فیلمەكانیەوە دەوڵەمەند ئەبێت و ژیانیكی بۆرژواییانە ئەژی . تەنانەت ئەگاتە قۆناغێك كە كەسایەتی خۆی كە كەسایەتیەكی چەپە لەگەڵ كارەكتەرە توندوتیژەكانی ناو فیلمەكەی تێكەڵ ئەبن. بەڵام دواتر لە زینداندا جارێكی دیكە خۆی دروست ئەكاتەوە و سینەماكەی ئەبێتە سینەمایەكی شۆرشگیرانە و بەتەواوەتی فكری چەپ لە ژیانی تایبەتی و سینەماكەشیدا رەنگدانەوەی دیار و كاریگەری ئەبێت.\nخوێندن و كتێب لە ژیانی گوینەیدا\nگوینەی لەگەڵ كاركردنی لە كێڵگەكاندا ئەبێتە قوتابی و تا پۆلی سێی سەرەتای لە قوتابخانەیەكی گوندەكەی خۆیان ئەخوێنێت. ئەو خوێندكارێكی چالاك و زیرەك ئەبێت. حەمیدی باوك هەمیشە هانی كورەكەی ئەدات كە قۆناخەكانی خوێندن تەواو بكات تا وەك باوكی جوتیار و خزمەتكاری ئاغاكان نەبێت. دوای ئەوەی كە لەگەڵ دایك و خوشكەكەی لە ئەدەنە جێگیر ئەبن، لەپاڵ خوێندنەكەیدا دەست ئەكات بە كاركردن وەك بۆیاغچی، فرۆشتنی شیرینی لەسەر شەقامەكان، دەستگێڕی، شاگردی، كرێكاری و جوتیاری لە كێڵگە پەمووەكانی دەرەوەی شاردا. لەگەڵ ئەوەشدا گوینەی هەفتانە بەبەردەوامی سەردانی سینەما ئەكات و بەگشتی ئارەزوی فیلمەكانی كاوبۆیی و ویسترنی ئەمریكی، چەتەیی و جەنگ و توندوتیژ ئەكات. لەبەر ئەوەی بەردەوام سەردانی سینەماكان ئەكات لەوی كارمەندانەكان ئەناسێت و بەو هۆیەوە كاری دەست ئەكەوێت و لەتەمەنی ١٤ ساڵیدا گوینەی وەك پرۆجەكشنسیتێك دەبیتە بەرپرسی بەشی كۆنترۆل و نمایشكردنی فیلم. لەگەڵ كارەكەیدا بەردەوام ئەبێت لە خوێندن و لەهەمان كاتدا هەمیشە خوێنەرێكی باش بووە و كتێبخانەیەكی بچوكی لە ماڵەوە بۆ خۆی دروست كردووە. لەرێگەی هۆنراوە شۆڕشگێڕییەكانی نازم حیكمەت بە ئەدەبیاتی چەپ و شۆڕشگێڕیی ئاشنا ئەبێت. بەجۆرێك عاشقی كتێب ئەبێت كە دوای كوژانەی چرای ژورەكەیان لەبەردەم ڕوناكی گلۆپی كۆڵانەكەیاندا یان لە ژێر روناكی تیشكی مانگە شەودا لە خوێندنەوە و نوسین، بەردەوام ئەبێت. (بەهۆی بی پارەییەوە نەیانتوانیووە كارەبا ڕابكێشن). گوینەی بەهۆی خوێندنەوەوە ئەبێتە نوسەرێكی زۆر باش و سیناریۆی هەموو فیلمەكانی خۆی و دەیان سیناریۆی دەرهینەرانی دیكەش ئەنوسێت، لەگەڵ ئەوەشدا چەندین كورتە چیرۆك و رۆمان ئەنوسێت. تەنانەت گوینەی ئەو خەونەی هەبووە كە ببێت بە چیرۆك نوس و ئەو چیرۆكانەی ئەینوسێت دەربارەی ژیانی منداڵی خۆی، ژیانی خێزانەكەی و نەهامەتی ژیانی جوتیاران و گوندنشینان و جیاوازی چینایەتی، كۆچی جوتیاران بۆ شارەكان و ئەو كارەسات و نەهامەتییانەی كە توشیان ئەبێت لە شارەكاندا. گوینەی لەو چیرۆكانەیدا كۆمەلێك كەسایەتی دروست ئەكات كە ئەبێتە سەرچاوەی كارەكتەری نێو فیلمەكانی لە داهاتودا. دوای ئەوەی كە خویندنی ناوەندی لە ئەدەنە تەواو ئەكات لەساڵی ١٩٥٦ ئەچێتە ئەنكەرە بۆ خویندنی یاسا. ئەو چەندین هۆكاری هەیە لە هەڵبژاردنی كۆلیژی یاسا لەوانەش شارەزا بوون لەو یاسایانەی كە وڵاتی توركیا بەرێوە ئەبەن بۆ ئەوەی بتوانێت بەرگری لە خۆی بكات بەڵام بەهۆی خراپی دۆخی ئابوری تەنیا دومانگ ئەخایەنێت. بۆ جاری دووەم لەساڵی ١٩٥٧ ئەرواتە ئەستەنبۆڵ و لە كۆلیژی ئابوری زانكۆی ئەستەنبۆڵ دەست بە خوێندن ئەكات ئەمجارەش لە هەڵبژاردنی كۆلیژی ئابوریدا چەند ئامانجێكی هەیە. بەوهۆیەی كە گوینەی لاوێكی چەپ ئەبێت و ئەیەوێت زانیاری زیاتر لەسەر ئابوری توركیا هەبێت كە لەژیر سیستەمی سەرمایەداریدایە. بەڵام ئەمجارەش خوێندنەكەی چەند مانگێك ئەخایەنێت و دەست ئەكاتەوە بەكاركردن كە نیوەی پارەكەی مانگانە بۆ دایك و خوشكەكەی ئەنێرێت. بەهۆی بارودۆخی ئابوری و هەڵگرتنی بەرپرسیارەتی ئەوان دوجار گوینەی وازی لە خویندنی ئەكادیمی هێنا بەڵام لە بەرامبەردا لە بواری نوسیندا سەركەوتنی گەورەی بەدەست هینا.\nیەكەم چیرۆك و خەیاڵی فراوانی گوینەی\nئەو كاتەی گوینەی تەمەنی چواردەساڵە یەكەم چیرۆكی خۆی ئەنوسێت، چیرۆكەكەی باس لە جوتیارێك ئەكات كە هاوژینەكەی نەخۆشە و پارەی نییە بیبات بۆ لای پزیشك. هەربۆیە بڕیار ئەیات كە بروات بۆ شار و هاوسەرەكەی ببات بۆ لای پزیشك و لە بێ پارەییدا كەڵەشێرێك لەگەڵ خۆی ئەبات. كە ئەچیتە بەردەم پزیشكەكە پێی ئەڵێت هێندەی نرخی ئەم كەڵەشێرە پشكنین بۆ هاوژینەكەم بكە. لە بەرامبەردا پزیشكەكە هەموویان ئەكاتە دەرەوە. لێرەدا گوینەی پێشبینی و بێ هیوای خۆی لە كۆمەڵگەی توركیا نیشان ئەدات و كارەكتەری ئەم چیرۆكە وەك كەسێكی شكستخواردو لەهەمان كاتدا سیستەمێكی دڵ رەق بەرامبەر بە مرۆڤەكان، نیشان ئەیات. لە تەمەنی هەژدەساڵی و لە ناوەراستی پەنجاكاندا گوینەی وەك چیرۆكنوسێكی ریالیزمی ناوبانگ دەرئەكات و چیرۆكەكانی هۆكار ئەبن كە لە سالی ١٩٥٦ دا بۆ یەكەم جار لەگەڵ دەسەڵاتدا بكەوێتە كێشەوە و لەلایەن دادگاوە تۆمەتی پروپاگەندەی بۆ كۆمۆنیزمی دەخرێتە پاڵ و گوایە گوینەی ئەیەوێت لە داهاتودا شۆڕشێكی كۆمۆنیستی هەڵبگیرسێنێت. خۆشبەختانە ئەمجارە لەرێگەی هاورییەكی گوینەی كە لە دەسەڵاتەوە نزیك ئەبێت بۆ ماوەیەك گوینەی ئەپارێزێت و ناخریتە زیندانەوە بەڵام بەهەمان تۆمەت لەساڵی ١٩٦١ دا گوینەی بۆیەكەم جار ئەخرێتە زیندان.\nڕۆڵی ژن لە فیلمەكانی گوینەیدا\nگرفتی ناسنامەی باوكی گوینەی كەكوردێكی هەژار بووە و ژیانێكی زەحمەت ژیاوە كاریگەری خراپی لەسەر دائەنێت و بەردەوام رق و تورەی خۆی بەسەر ژنەكەیدا دائەباریت. بەجۆرێك كە چەندین شەو لە ماڵەوە دەری ئەكات یان دایكی گوینەی لە ماَل هەڵدێت و هەندی جار شەو تا بەیانی لەگەڵ گوینەیدا لە ژیر درەختێكدا ئەخەون. كار ئەگاتە سەر ئەوەی كە گوینەی و دایكی و خوشكەكەی ماڵ بەجێ بهێڵن و هەندێ جار بیست كیلۆمەتر بەپێ ئەرۆن بۆ ماڵی خزمانی دایكیان لە ئەدەنە. بەدریژای ریگەكەیان دایكی گوینەی بەدەم گریانەوە گۆرانی ئەچرێت و ئەلاوێتەوە بۆ ئەو ژیانە پرحەسرەتەی كە هەیەتی. ئەم دیمەنەی دایكی بۆ هەمیشە لە رۆحی گوینەیدا جێگیر ئەبێت و لە زۆربەی فیملەكانیدا ژن وەك كارەكتەری چەوساوە، بێ ماف و قوربانی بەرجەستە ئەكات. بەو هۆكارەی كاتێك كە گوینەی تەمەنی ٩ ساڵە و باوكی گوینەی ژنی دووەم ئەهێنێتەوە و مامەڵەی لەگەڵ هاوسەرەكەیدا توندوتیژتر ئەبێت. دواتر خوشكەكەی گوینەی كە تەمەنی ئەگاتە ٨ ساڵان باوكی بریار ئەدات بیدات بە شو بە مەلای گوندەكەیان كە تەمەنی چل و هەشت ساڵە. گوینەی و دایكی بەم بریارە رازی نابن و هەربۆیە گوینەی لەگەڵ خوشكەكەی و دایكیدا ئەرۆن بۆ ماڵی خاڵەكانی لە ئەدەنە و بریار ئەیەن هەر لەوێ بمێننەوە. ئەتوانم بڵێم ئەمە یەكەم هەڵوێستی مرۆڤانەی گوینەیە بەرامبەر بە ژن كاتێك لەبەرامبەر داب و نەریت و بڕیاری باوكیدا ئەوەستێت و لەگەڵ دایك و خوشكەكەیدا ڕائەكەن و ئەركی سەرپەرشتیكردنی ئەوان ئەگرێتە ئەستۆ. لەگەڵ ئەوەشدا كە گوینەی پەیوەندی لەگەڵ باوكیدا هەمیشە هەبووە و تا كۆتای تەمەنی باوكی، پەیوەندی لەگەڵدا باش بووە. لە فیلمەكانی گوینەیدا ژن هەمیشە ئامادەیی هەبووە و گوینەی ڕۆڵی ژنی لەپینج فۆرمی جیوازدا نمایش كردووە.\nلە فۆرمی یەكەمدا، ژیانی ژنی چینی هەژار نیشان ئەدات كە هەمیشە ئەچەوسێنرێنەوە لە بەرئەوەی كوردن و نەخوێندەوارن، لە گوندەكاندا لە ژێر هەژمونی توندرەوی ئاینی و پیاوسالاریدان، كۆیلەی دەسەڵاتی خێڵ و عەشیرەتن لە شاریشدا لە ژیر سیستەمی سەرمایەداریدا ئەچەوسێنرێتەوە. لە نمونەی ئەم ژنانە كارەكتەری بیریڤانە لە فیلمی مێگەل و كارەكتەری زینی لە فیلمی ریگە. فۆرمێكی دووەمدا، ژنانی چینی ناوەراستن كە هەندی جار وەك ژنانی سەربەخۆ دەرئەكەون و بە توانای خۆیان پیگەیەكیان لە كۆمەلگەدا بۆ خۆیان دروست كردووە. لە نمونەی ئەو ژنانە كە خواستی شۆرشگێری و خزمەتكردنی كۆمەڵگەیان هەیە و بێ باكانە بۆ برواكانیان ئەجەنگن لە كارەكتەری پزیشكێكی ژن لە فیلمی لاواندنەوەدا بەرجەستە ئەبێت. لە فۆرمی سیێەمدا رۆلێكی دیكەی ژن بەرجەستەیە كە پێچەوانەی ئەو رۆڵە كۆمەڵایەتیەیە كە لە كۆمەلگەی توركیا بۆ ژن دروست كراوە. ژنانێك كە بەهێز و توندوتیژن و توانای وەرگرتنەوەی مافی خۆیان و كەسانی دیكەشیان هەیە وەك رۆڵی ئالیك لە فیلمی ئەسپ و ئافرەت و چەك كە لە سالی 1966 بەرهەم هێنراوە. فۆرمی جوارەم ژنانی چینی بۆرژوان كە لەژێر كاریگەری سەرمایەداریدان و خولیایان تەنیا گەیشتنە بە ئامانجی مەتریالی و خۆیان ون كردووە و پیاوانیش وەك سەرچاوەیەكی چێژ مامەڵەیان لەگەڵ ئەكەن. نمونەی كارەكتەری ئەم ژنە لە كەسایەتی نەجیبەی فیلمی هاورێدا ئەبینرێت. پێنجەم فۆرم ئەو ژنانەن كە پیاوان وەك مەتریالێك مامەڵەیان لەگەڵ ئەكەن و هیچ بەهایەكیان بۆ دانانێن. ئەم ژنانە لە فیلمی چەتەیی شارەكاندا و لە زۆربەی كاتدا ئەو ژنانەن كە رۆڵی سۆزانی ئەبینن و بەهۆی هەژارییەوە ناچاركراون ئەم پیشەیە هەڵبژێرن.


(ڕەوانەکراوە لە شانشینی سعوودیەەوە)\n٥ ڕێبەرانی سیاسی\nدەسەڵاتی تاک لایەنەی بنەماڵەی سعود بووە ھۆیەک تا حاکمە یەک لەدوایەکەکانیی، بتوانن بە درێژایی سەدەی بیست تەرکیزێکی زیاتر بخەنە سەر ئاوەدانکردنەوەو بەرەپێش بردنی عەرەبستانی سعودی. بەرژەوەندی ئەم بنەماڵەیە وای دەخواست تا ھێمنی لەناوچەکەدا سەقامگیر بێت و ھێزە ڕادیکاڵەکان سەرکوت بکرێن، ھەر بۆیە لە پاش شەڕی یەکەمی کەنداو بەرپرسانی سعودییە پێشوازییان لە مانەوەی ھێزەکانی ئەمریکا کرد لە وڵاتەکەیاندا. پێدەچێت بەگژداچونی توندی دژبەرەکان ھۆکارێک بوبێ بۆ دەرکەوتن وبەھێزبونی گروپە بەرھەڵستکارەکانی وەک ئەلقاعیدە بە سەرکردایەتی ئوسامە بن لادن. گروپە توندڕەوەکان، نارەزایی دەربڕینی خەڵکیان لەبەرامبەر ھەبونی ھێزەکانی ئەمریکا لە ناوچەکەدا وەک ھەلێک قۆستووەتەوە. لە دوای پەلامارە تیرۆریستییەکانی ١١ سێپتەمبری ٢٠٠١ کەزۆرینەی ئەنجامدەرەکانی ھاووڵاتی سعودییە بوون، جارێکی دیکە کاربەدەستەکانی ڕیاز ڕووبەرووی دوو پرسیاری گرنگ بوونەوھ: ئایا بەپێی سروشتی خۆیان لەئاستی ناوخۆ گوشارە ئەمنییەکان زیاد بکەن، یان داواکارییەکانی سەبارەت بە ئازادی و کۆمەڵگایەکی کراوە، لەبەر چاوبگرن؟ دوای تەقینەوە خۆکوژییەکانی مانگی ئایاری ٢٠٠٣ لە ڕیاز کە ٣٥ کوژراوی لێکەوتەوە کە ژمارەیەکیان بیانی بوون، ھەندێ لە سعودییەکان ئەم کردەوەیەیان بە پەلاماری ١١ی سێپتەمبری عەرەبستان لە قەڵەمدا. ھەر لەو کاتە بەدواوە لە لایەک داواکارییەکان بۆ چاکسازی سیاسی زیاتر بوون و لە لایەکیتریشەوە ڕێژەی ئەو پەلامارە تێرۆریستیانەی کە زیاتر ھاوڵاتیانی بیانیان دەکردە ئامانج ڕوویان لە زیادبون کرد. سەبارەت بەو ڕووداوانەش ھەزاران کەس لەلایەن ھێزەکانی ئاسایشی سعودییەوە دەسگیرکراون. بەرێوەچونی ھەڵبژاردنە ھەرێمییەکانی ساڵی ٢٠٠٥ وەک یەکەم نموونەی دیموکراسییەکی سنوردار دەژمێردرێت لەو وڵاتەدا. بەڵام ھێشتا ڕێگە بەھەبونی پارت و ڕیکخراوی سیاسی و چالاکی سیاسی نادرێت لەو وڵاتەدا. لەبەر ئەوەش تەنیا چەن کەسێک ئەویش لەدەرەوەی وڵات لەم بوارەدا چالاکن وئەو کەسانەش کە لە ناوەوە بە ئاشکرا داوای چاکسازی دەکەن مەترسی گرتنیان لەسەرە.\nوەرگیراو لە «https://ckb.wikipedia.org/w/index.php?title=عەرەبستانی_سعوودی&oldid=734533»\nدواجار لە ١٦:١٢ی ٢ی کانوونی یەکەمی ٢٠٢٠ دەستکاری کراوە\nئەم پەڕەیە دواجار لە ١٦:١٢ی ٢ی کانوونی یەکەمی ٢٠٢٠ نوێ کراوەتەوە.


له‌شكری ئه‌مریكی له عێراق ده‌ڵێت به لایه‌نی كه‌مه‌وه حه‌وت كه‌س كوژراوه و 20 كه‌سی دیكه برینداربووه\nی مانگی هه‌شـت ٢٣, ٢٠٠٥\nله‌شكری ئه‌مریكی له عێراق ده‌ڵێت به لایه‌نی كه‌مه‌وه حه‌وت كه‌س كوژراوه و 20 كه‌سی دیكه برینداربووه له ئه‌نجام هێرشێكی خۆكوژی كه له ده‌زگایه‌كی حكومی له به‌عقوبه ڕوویداوه.\nڕاگه‌یاندنێكی ئه‌مریكی ده‌ڵێت له نێو قوربانیه‌كاندا سه‌ربازێك و كۆنتراكته‌رێكی ئه‌مریكی تیادایه و پێنج كه‌سه‌كه‌ی دیكه‌ش كارمه‌ندی حكومه‌تی عێراقین. هه‌روه‌ها برینداربووه‌كانیش نۆ كه‌سیان كارمه‌ندی ئه‌مریكین.\nهاوكات، دانوسانده‌رانی سونه و شیعه و كورد هه‌وڵده‌ده‌ن ئه‌مڕۆ سێشه‌ممه بگه‌نه ڕێكه‌وتنێك له‌سه‌ر ده‌ستورێكی نوێی عێراقی پێش ئه‌وه‌ی په‌رله‌مان له ڕۆژی پێنج شه‌ممه ده‌نگ له‌سه‌ر به‌رنوسی ئه‌و ده‌ستوره بدات. كاربه‌ده‌ستان ده‌ڵێن مه‌سه‌له‌كانی فیدرالیزم و دابه‌شبوونی ده‌سه‌ڵات له نێوان سه‌رۆك و په‌رله‌مان هێشتا چاره‌سه‌ر نه‌كراوه.\nزۆرینه‌ی شیعه‌كان و كورده‌كانیش داوا ده‌كه‌ن ده‌سه‌ڵات له حكومه‌تی ناوه‌ندا كۆنه‌بێته‌وه تاوه‌كو ڕێگه به ئۆتۆنۆمی هه‌رێمه‌كانی كورده‌كان له باكور و شیعه‌كان له باشور بدرێت. سوننیه‌كانیش حكومه‌تێكی ناوه‌ندییان ده‌وێت تاو‌ه‌كو پارێزگاری له به‌رژه‌وه‌ندییه‌كانی خۆیان له ناوه‌ندی عێراقدا بكه‌ن.


01:46 - 03/03/2021\nوردەكاريی و كاردانەوەی هێرشە موشەكییەكەی عەین ئەسەد\nژمارەیەک مووشەک ئاراستەی بنکەی سەربازی عەین ئەسەد لە پارێزگای ئەنبار دەكرێن، فرانس پرێس دەڵێت، ئەو موشەكانە موشەكی جۆری ئاراشی ئێران بون و بەهۆیانەوە ئەفسەرێكی خانەنشینی ئەمریكی بەنۆبەی دڵ گیانی لەدەستداوە، بەریتانیش ئیدانەی دەكات و ئەمریكاش لێكۆڵینەوە دەكات.\nمیدیای فەرمی عێراق بڵاویکردەوە، بە 10 مووشەک بنکەی سەربازی عەین ئەسەد کراوەتە ئامانج، کە هێزەکانی هاوپەیمانی نێودەوڵەتی بە سەرۆکایەتیی ئەمریکای تێدایە.\nلە لایەکی دیکەوە هاوپەیمانیی نێودەوڵەتی ئەوەی پشڕاستکردەوە کە، 10 مووشەک ئاراستەی بنکەی ئاسمانیی عەین ئەسەد کراون و لایەنە عێراقییەکان لێکۆڵینەوەیان لە رووداوەکە دەستپێکردووە.\nبەپێی زانیاریەكان 10 بۆ 12 مووشەک لە ناوچەی بەیادر، کە دەکەوێتە نێوان قەزای هیت و ناحیەی بەغدادی لەسەر ئۆتۆمبێڵێکی بارهەڵگرەوە ئاراستەی بنکەی سەربازی عەین ئەسەد کراون.\nتەحسین خەفاجی، وتەبێژی فەرماندەیی ئۆپەراسیۆنە سەربازییە هاوبەشەکان رایگەیاند، کاتژمێر 7:20 خولەکی بەیانی 10 موشەکی جۆری گراد ئاراستەی بنکەی عەین ئەسەد کراوە.\nراشیگەیاند، هێرشەکە هیچ زیانێکی گیانی ومادی لێنەکەوتوەتەوە،چونکە موشەکەکان لە دەرەوەی بنکە سەربازیەکە کەوتونەتە خوارەوە.\nبەپێی زانیاریەكان، لەم هەفتەیەدا، ئەمە دووەم جارە ھێرشی مووشەکی دەکرێتە سەر بنکەی عەین ئەسەد لە ئەنبار و رۆژی سێشەممەی رابردوو، دوو مووشەک ئاراستەی بنکەکە کرابوون.\nبنکەی عەین ئەسەد دەکەوێتە ناحیەی بەغدادی رۆژئاوای شاری رومادی سەنتەری پارێزگای ئەنبار کە بە گەورەترین بنکەی ھێزەکانی ئەمریکا لە عێراق دادەندرێت.\nكاردانەوەی ڕووداوەكە و لێكۆڵینەوەكان\nڕووداوی هێرشكردنەسەر بنکەی سەربازی عەین ئەسەد، کە بە گەورەترین بنکەی ھێزەکانی ئەمریکا لە عێراق دادەندرێت، كاردانەوەی جیاوازی لەسەر ئاستی عێراق و جیهان بەدوای خۆیدا هێنا.\nبەپێی ڕاپۆرتێكی فرانس پرێس ئەو موشەكانەی ئاڕاستەی بنکەی سەربازی عەین ئەسەد كراون موشەكی جۆری ئاراشی ئێران بون، هاوكات، ئاژانسەكە ئەوەشی ئاشكراكردوە كە بەهۆی دەنگی موشەكەكانەوە ئەفسەرێكی خانەنشینی ئەمریكی بەنۆبەی دڵ گیانی لەدەستداوە.\nبەریتانیا وەك یەكەم وڵات ئیدانەی هێرشكردنەسەر بنکەی سەربازی عەین ئەسەدی ئەمریكی دەكات لە عێراق و بەپێویستیشی دەزانێت تاوانبارانی ئەو هێرشە بەسزای خۆیان بگەیەندرێن.\nلە ئێستادا، لێكۆڵینەوە لە ڕووداوەكە بەردەوامە و پێدەچێت لە ئایندەیەكی نزیكدا ئەمریكا وەڵامی ئەو هێرشانە بداتەوە.\nئەوە یەکەمجار نییە هێرشی مووشەکی دەکرێتە سەر ئەو بنکە سەربازییە، رۆژی 8ی کانوونی دووەمی 2020 ئێران لە تۆڵەی کوژرانی قاسم سولەیمانی، فەرماندەی پێشووی فەیلەقی قودسی سەر بە سوپای پاسداران ئێران، چەند مووشەکێکی گرتە بنکەی ئاسمانی عەین ئەسەد لە ئەنبار و بنکەی سەربازی هاوپەیمانان لە نزیک فڕۆکەخانەی نێودەوڵەتیی هەولێر و شارۆچکەی هەریر.\nدوای تێپەڕبوونی نزیکەی 14 مانگ بەسەر ئەو رووداوە، ئەمریکا وێنەی سەتەلایتی هێرشە مووشەکییەکەی ئێرانی بۆ سەر بنکەی ئاسمانیی ئەمریکییەکان لە عەین ئەسەد بڵاوکردەوە. لە دیمەنەکەدا دەردەکەوێت، چەند مووشەکێک بەر بنکەکە دەکەون.\nلە کانوونی دووەمی ساڵی 2020ـەوە و دوای هێرشەکە مووشەکییەکەی ئێران، حکومەتەکانی ئەمریکا و عێراق دەستیان بە دانوستاندن کرد لەبارەی جێگیرکردنی سیستمی دژەمووشەکی ئەمریکی لە عێراق.\nبنکەی سەربازیی عەین ئەسەد\nبنکەی سەربازیی عەین ئەسەد " قادسیەی پێشوو" بە دووەم گەورەترین بنکەی سەربازیی ئاسمانیی دادەنرێت لە هەموو عێراقدا ئەویش دوای بنکەی سەربازیی " بەلەد"\nئێستا بارەگای فیرقەی حەوتی سوپای ئەمریکا لەم بنکەیەدا جێگیرکراون و تەنیا 10 کیلۆمەتر لە ناحیەی بەغدادیی سەر بەقەزای ھیت لە پارێزگای ئەنبارەوە دوورە.\nساڵی 1980 دەست بەدروستکردنی بینا و جبەخانەکانی ئەم سەربازگەیە کراوەو دوای7 ساڵ کارکردن، ساڵی 1987 لەلایەن ژمارەیەک کۆمپانیایەکی یۆگۆسلاڤیەوە کارەکانی تەواوبووە.\nئەم بنکە سەربازییە، جێگای پێنج ھەزار سەربازی تێدا دەبێتەوە، کۆگا و جبەخانەیەکی گەورەی هەیە لەگەڵ شوێنی نیشتنەو فڕینی فڕۆکەی جەنگیی و بارهەڵگری سەربازیی.\nهەریەکە لە خزمەتگوزارییەکانی مەلەوانگەی کراوە و داخراو، یاریگای تۆپی پێ و ھۆڵی سینەما و مزگەوت و خوێندنگای سەرەتای و ناوەندیی و کتێبخانە و نەخۆشخانەی تێدایە.\nعەین ئەسەد لە پرۆسەی ئازادی عێراق لە ساڵی 2003 کەوتە دەست سوپای ئەمریکا و ھاوپەیمانەکانی. مانگی ئەیلولی 2011 رادەستی سوپای عێراق کرایەوە.\nدوای سەرھەڵدانی رێکخراوی داعش لەناوەڕاستی 2014 ویلایەتەیەکگرتووەکانی ئەمریکا 300 سەربازی وەک راھێنەر رەوانەی بنکەی عەین ئەسەد کردەوە.\nدوای بڕیاری کشانەوەی سوپای ئەمریکا لەرۆژئاوای کوردستان لە مانگی ئۆکتۆبەری 2019 بەشێک لە سەرباز و کەرەستە جەنگییەکانیان گواستەوە بۆ بنکەی سەربازیی عەین ئەسەد.\nبەرەبەیانی رۆژی 8/1/2020 لەلایەن سوپای پاسدارانی ئێرانەوە، بە موشەک ئەم بنکە سەربازییە بۆردومان کرا. هەرچەندە ئێران دەڵێ زیاتر لە 80 سەربازی ئەمریکی کوژراون، بەڵام ئەمریکا ئەم زانیارییانەی پشتڕاست نەکردووەتەوە.\nلە کانوونی دووەمی ساڵی 2020ـەوە و دوای هێرشەکە مووشەکییەکەی ئێران، لە ئاداری 2020سیستەمێکی دژەمووشەکی پاتریۆت بۆ بنکەی سەربازیی عەین ئەسەد لە پارێزگای ئەنبار گواسترایەوە و لەوێ جێگیرکرا.\nبۆردومانی بنکە سەربازیەکەی ئەمریکا لەئەنبار لەکاتێكدایه، هه‌فته‌ی ڕابردوو ئه‌مریكا بۆردومانی ژماره‌یه‌ك بنكه‌ی میلیشیا شیعه‌كانی كرد له‌سنوری سوریاو عێراق‌و ڕاشیگه‌یاند، ئه‌و هێرشه‌یان له‌تۆڵه‌ی ئه‌و په‌لاماره بوو كه له‌هه‌ولێر كرایه سه‌ر هێزه‌كانمان.\nگەڕاندنەوەی ئەرشیفە دزراوەكان و بەردەوامی كێشەكانی نێوان عێراق و كوەیت\nبودجە لایەنەكان پەرتەوازە دەكات\nكۆتایی جەنگی عێراق؛ یاسایەكی كۆنگرێس ئەمەریكا دەخاتە مەترسییەوە\nبەهای دۆلار كەمدەكرێتەوە؟\nپەیسەر نهێنی پشت ڕێكنەكەوتنی لایەنەكان ئاشكرا دەكات\nئایا شەنگال دەبێتە گۆڕەپانی یەكلاكردنەوەی هەژموونی ئێران و توركیا؟


حزبی کرێکارانی بەریتانیا (لەیبەر پارتی) لەم هەڵبژاردنەدا دژی بەرنامەی نیولیبرالیزمی حزبی پارێزگارانی سەرمایەدارانە . گرنگی ئەم سەرکەوتنەی لەیبەر تەنیا لە رفرۆرمەکانیدا نیە کە ئەمانەش گرنگە بەڵکو لە شکستدانیش بە حزبی پارێزگارانی دوژمنی کرێکاراندایە کە دەیەوێ سەرمایەدارەکان دەوڵەمەندتر و کرێکاران هەژارتر بکا.\nلەیبەر دەیەوێ لانی کەمی کرێ ٧.٥بکا بە ١٠ پاوەند و هەژاری ١٤ ملێۆن کرێکار کەم بکاتەوە.\nدەیەوێ نەبونی گرێبەستی کار قەدەغەبکا کە ٩٠٠ هەزار کرێکار دەگرێتەوە و هەموو کرێکارێک دەبیت گرێبەستی یاسایی هەبێ تاکو مافەکانی کرێ ، پشو و نەمانی کار و هتد لەلایەن خاوەن کارەوە بەپێی یاسا پێ بدرێ.\nلەیبەر سەعاتی کار لە ماوەی ١٠ ساڵدا دەکات بە ٣٢ سەعات کار لە هەفتەیەکدا .\nلەیبەر بەرنامەی پاراستنی سروشت و نەمانی زیندانی کردنی داواکارانی پەنابەری و ئازادی هاتوچۆی کرێکارانە ئەگەر لە یەکێتی ئەوروپاش نەمێنێتەوە. یاسا دەردەکا کە قەرزی خوێندن لە زانکۆ نەمێنێ.\nلەیبەر جارێکی تر خزمەتگوزاریەکانی گواستنەوە و تەندروستی و خوێندن دەکاتەوە بە کەرتی دەوڵەتی و لە کەرتی تایبەتی دەسەنێتەوە.\nلەیبەر کێشەی دەرچون لە ئەوروپا لە رفراندۆمێکدا دەخاتە دەنگدانەوە لەسەر ڕیکەوتنێکی گونجاو و یان مانەوە .\nلەئاستی جیهانیدا لەیبەر کۆتایی بەسیاسەتی شەڕخوازانەی "بۆمباران بکە و دواتر گفتوگۆبکە" دەهێنێ و ئەم باڵە چەپەی لەیبەر هەمیشە دژ بە سیاسەتی دەستدرێژیە سەربازیەکان بۆ سەر خەڵکی کوردستان و خەڵکی ستەملێکراو بوە.\nئەمانە چەند مافێکی تر کە حزبی کرێکاران لە ڕێگەی پەرلەمانەوە دەیکاتە یاسا و ئەگەر سەرکەوتن بەدەست بهێنێ لەم هەڵبژاردەندا لەڕێگای حکومەتی کرێکارانەوە دەیەوێ ریفورم بکا لە بەرنامەی ئابوری ئێستای سەرمایەداریدا بە قازانجی کرێکاران.\nگرنگی سەرکەوتنی لەیبەر پارتی لە ئەمڕۆی دنیاشدا بەهێزکردنی بزوتنەوەی دژی نیولیبرالیزمی سەرمایەدارانە و شکستی یەکێک لەقەڵا بەهێزەکانی جیهانی نیولیبرالیزم و پاشەکشەکردنێکی مێژوویی بەم ڕەوتە سەرمایەداریەیە کە تاتچەری سەرۆک وەزیارنی پارێازگاران لە ساڵەکانی ٨٠کانی سەدەی بیستدا سەرکردایەتی کرد و دنیایان بەم چەشنەی ئێستا غەرقی نایەکسانی و شەڕو بێکاری و برسیەتی کرد.\nبێگومان سەرکەوتنی باڵی چەپی لەیبەر بەمانای دامەزراندنی کۆمەڵگەیەکی یەکسان و ئازادی نیە بۆ ئینسانەکان بەڵکو هەنگاوێکە لەڕاستای لەبارتربونی زەمینەی سیاسی و کۆمەڵایەتی و ئابوری بۆ کرێکار و چینە کەم دەرامەتەکان و یەکێتیە کرێکاریەکان و بزوتنەوەی دژی سەرمایداری لە بەریتانیا بۆ خەباتی سەرکەوتوانەتوتر دژ بەسەرمایەداران ، وە هاوکات بەهێزکردنی ئەو بزاتنەوە دژی نیولیبرالیزمە سەرمایەداریەیە کە هەر ڕۆژەو لە گۆشەیەکی دنیا ، وەک فەرەنسا و چیلی و لوبنان و عێراق و ئێران و شوێنەکانی تر دێتە مەیدان.\nهەربۆیە گرنگە لە ١٢/١٢دا دەنگ بدەین بە لەیبەر پارتی لە بەریتانیا


سەربازێکی پێشووی بەریتانیا داوای لێبوردن لە بەرپرسێکی باڵای وڵاتەکەی دەکات\nئاگادارییەک لە پۆلیسی گەرمیانەوە\nلە ئەڵمانیا هاوڵاتییەکی عێراقی لەسەر جینۆسایدی ئێزیدییەکان سزادرا\nژمارەیەک پەرلەمانتار داوا دەکەن قوباد تاڵەبانی و وەزیری ناوخۆ بەشداری دانیشتنی پەرلەمان بکەن\nبنەماڵەی موراد کانی کوردەیی و پاسەوانەکانی؛ هەڵوێستی توندمان دەبێت\nپارتی لەبارەی ئەو دوو کورسییەی لێی کەمکرایەوە چی دەڵێت؟\nموقتەدا سەدر پەیامێکی سێ وشەیی بڵاوکردەوە\nوه‌زیری پێشمه‌رگه: ده‌بێت تۆڵه‌ی پێشمەرگە شەهیدەکان بكرێته‌وه\nئەنجامى کۆتایى هەڵبژاردنەکان راگەیەنرا.. کورسی لایەنە کوردییەکان چ گۆڕانکارییەکی تێدا کرا؟\n1676 جار خوێندراوەتەوە\nسەربازێکی پێشووی یەکەی ئاوی شاهانەی بەریتانیا رایگەیاند، لەکاتێکدا نامەیەکی پڕ لە وتەی نەشیاوی بۆ بەرپرسێکی وەزارەتی بەرگری وڵاتەکەی ناردووە لەکاتێکدا هەوڵی رزگارکردنی فەرمانبەر و ئاژەڵەکانی لە ئەفغانستان داوە و نەیتوانیوە بەسەر توڕەیی خۆیدا زاڵبێت، بەڵام دواتر داوای لێبوردنی کردووە.\nپێن فارسینگ سەربازی پێشووی یەکەی دەریایی شاهانەی بەریتانیا لە گەشتێکی تایبەتدا بە ١٥٠ ئاژەڵەوە لە کابوڵی پایتەختی ئەفغانستانەوە گەیشتەوە وڵاتەکەی، ئەوەش دوای چەند هەفتەیەک لە سەرقاڵی و کۆکردنەوە و دەربازکردنی فەرمانبەر و ئاژەڵەکانی بوو.\nماڵپەڕی بی بی سی بڵاویکردەوە، پێن نەیتوانیوە تەواوی فەرمانبەرە خێرخوازەکان و خێزانەکانیان رزگاربکات، دەشڵێت، ٦٨ فەرمانبەری لە ئەفغانستاندا گیریانخواردووە و هەست بە تاوان دەکات و لە ئێستادا خەیاڵی تەنیا لای ئەوەیە چۆن لەو وڵاتە دەربازیان بکات.\nماڵپەڕی تایمزی بەریتانی بڵاویکردەوە، چەند تۆمارێکی پێنیان لایە کە راوێژکاری وەزیری بەرگری وڵاتەکەی تۆمەتباردەکات بە بەربەست خستنەسەر گەشتەکانی چۆڵکردنی کابوڵ.\nلە چاوپێکەوتنێکدا پێن فارسینگ رایگەیاند، داوای لێبوردن لەو بەرپرسە دەکات بەهۆی ئەو شێوازەی کە قسەی لەگەڵ کردووە و ئەو زمانەی بەکاریهێناوە.\nبێن والاس راوێژکاری وەزیری بەرگری بەریتانیا بڵاویکردەوە، خەڵکێکی زۆر کاردانەوەی لەسەر قسەکانی پێن لە تۆڕە کۆمەڵایەتییەکاندا هەیە، بەڵام ئەوان زیاتر گرنگییان بە رزگارکردنی خەڵک داوە وەک لە ئاژەڵ.\nئەوەشی خستووەتەڕوو، حکومەتی بەریتانیا لە پێشینەی کارەکانی گرنگی بە مرۆڤەکان دەدات نەك رزگارکردنی ئاژەڵەکان و ئەوان مامەڵەیان لەگەڵ قەیرانی مرۆڤایەتی کردووە.\nلای خۆشییەوە، تۆم تۆنگندهات سەرۆکی لیژنەی کاروباری دەرەوەی بەریتانیا رایگەیاندووە، ئاسان نەبوو خەڵک بگەیەننە ناو فڕۆکەخانەی کابوڵ و "ژمارەیەک سەربازمان بۆ رزگارکردنی ٢٠٠ سەگ بەکارهێناوە."\nتۆم تۆنگندهات پرسیوویەتی، "ئایا ژیانی منداڵێکی تەمەن پێنج ساڵ گرنگتر و بە بەهاترە لە سەگێک؟"\nئەمەش لەکاتێکدایە، لە چەند رۆژی رابردوودا و دوای کۆنتڕۆڵکردنی ئەفغانستان لەلایەن تاڵیبانەوە نزیکەی ١٥ هەزار کەس لەلایەن هیزەکانی بەریتانیاوە رزگارکران.


ئەندامێکى لیژنەى دارایى پەرلەمانى عێراق رایگەیاند، گەر ڕێککەوتنەکەى هەرێم و بەغدایان بەدڵ نەبێت ئەوا لەپەرلەمانەوە ڕەتیدەکەنەوە و هەڵیدەوەشێننەوە.\nحەنین قەدۆ، ئەندامى لیژنەى دارایى پەرلەمانى عێراق بەمیدیاکانى عیراقى وت “لایەنە کوردییەکان بەتایبەتى پارتى دیموکراتى کوردستان عادل عەبدولمەهدیان چەواشە کردووە و پێش دەستلەکارکێشانەوەى ڕێکەوتنێکیان لەگەڵیدا کردووە لەگەڵ بەرژەوەندیەکانى خۆیاندا یەکدەگرێتەوە”.\nئەو پەرلەمانتارە رونیکردەوە “پەرلەمانى عێراق تاوتوێى ڕێککەوتنەکەى نێوان هەرێم و بەغدا دەکات کە تیایدا دەبێت هەرێم ڕۆژانە پابەندبێت بە ناردنى 250 هەزار بەرمیل لەرێگەى سۆمۆەوە و لەبەرامبەریشدا بودجەى پێشمەرگە و فەرمانبەرانى هەرێم دابین بکرێت”.\nقەدۆ جەختى کردەوە ئەو ڕێککەوتنە هەڵدەوەشێتەوە تەنها لەو کاتەدا نەبێت کە دادپەروەرى تێدا چەسپێنرابێت.\nلێدوانى ئەندامەکەى لیژنەى دارایى پەرلەمانى عێراق لەکاتێکدایە ڕێککەوتنەکەى نێوان هەرێم و بەغدا لەسەر بودجەى ساڵى داهاتوو هێشتا واژۆ نەکراوە و دواى قۆناغى واژۆکردنیش دەبێت بچێتە پەرلەمان و گفتوگۆى لەبارەوە بکرێت.\n19:32 پێنج شه‌ممه 30 كانونی دووه‌م 2020\nکۆرۆنا.. نیعمەت بۆ بەشێک لە سەرمایەدارەکان و نەگبەتى بۆ هاوڵاتیان\nنەتەوە یەکگرتووەکان بۆ حكومه‌تی عێراق: ئیتر کوشتنی خۆپیشاندەران قبوڵ ناکەین\n15:26 پێنج شه‌ممه 30 كانونی دووه‌م 2020


دەستبەسەرکرانی ٥ هاووڵاتیی کورد لەلایەن رێژیمی ئێرانەوە\nزایینی: ٢٠-٠١-٢٠١٥ - هەتاوی: ١٣٩٣/١٠/٣٠ - ١٢:٥٨ تاران قه‌باره‌ی فۆنت:\nکوردستان میدیا: هێزە ئەمنییەتییەکانی ئیدارەی ئیتلاعاتی رێژیمی ئێران لە جوانڕۆ، ٥ هاووڵاتیی کوردیان دەستبەسەر کرد.\nبەپێی راپۆرتی ماڵپەڕی کوردستان میدیا، لە درێژەی شەپۆلی دەستبەسەر کرانی هاووڵاتییانی کورد لەلایەن هێزە ئەمنییەتییەکانی ئیدارەی ئیتلاعاتی رێژیمی ئێران و ئیتلاعاتی سپای پاسدارانەوە، ٥ هاووڵاتی کوردی خەڵکی گوندی "تازاوای میرەکی" سەر بە جوانڕۆ لەلایەن هێزەکانی رێژیمی ئێرانەوە دەستبەسەر کران.\nئاژانسی هەواڵدەریی کوردپا شوناسی دوو کەس لەو هاووڵاتییانەی "وەهاب چراغی"، چالاکی فەرهەنگی و "ئەمیر سوبحانی" راگەیاندووە.\nبەپێی ئەم راپۆرتە، هێزە ئەمنییەتییەکانی ئیدارەی ئیتلاعاتی جوانڕۆ هێرشیان کردووەتە سەر ماڵی ئەو ٥ هاووڵاتییە کوردە و پاش دەستبەسەر کران بۆ شوێنێکی نادیار راگواستووە.\nسەرەڕای بەدواداچوونی بنەماڵەی ئەم ٥ هاووڵاتییە کوردە بۆ ناوەندە ئەمنییەتییەکان هەتا ئێستا هیچ زانیارییەک لە چارەنووس، هۆکاری دەستبەسەر کردنیان و هەروەها شوێنی راگرتنیان هیچ زانیارییەک لە بەر دەستدا نییە.\nهەر لەم پێوەندییەدا، رۆژی هەینی ٢٦ی بەفرانباری ١٣٩٣ی هەتاوی، ١٢ هاووڵاتیی کوردی خەڵکی مەهاباد کە بۆ سیاحەت چووبونە دەرەوەی شار، لە گوندی "سەلیم ساغسم" لەلایەن هێزەکانی ئیتلاعاتی سپای پاسدارانەوە دەستبەسەر کراون.\nراپۆرتەکان باس لەوە دەکەن کە رۆژی رابردوو بنەماڵەکانیان بۆ وەرگرتنی زانیاری لەسەر چارەنووسی منداڵەکانیان لە بەردەم سپای پاسدارانی مەهاباد کۆبوونەتەوە بەڵام هیچ وڵامێکی دیاریکراویان پێنەدراوەتەوە.


بنەماکانی کاری دەزگای خێرخوازیی بارزانی\nدەزگای خێرخوازی بارزانی وەکو هەر دەزگایەکی مرۆیی پاپەندە بە بنەما سەرەکیەکانی کاری مرۆیی کە لە یاسای نێودەوڵەتی کاری مرۆییدا جێگیرکراون ئەوانیش بریتین لە:\nبناغەی کاری مرۆیی و خێرخوازی دەزگای خێرخوازیی بارزانی مرۆڤە. هەر مرۆڤێک پیویستی بە هاوکاری هەبێت و لەتوانای ئێمەدا بێت کە هاوکاری بکەین هاوکاری پێشکەش دەکەین بەبێ لەبەرچاوگرتنی باکگراوندی نەتەوەیی و ئیتنی و ئاینی و سیاسی و کۆمەڵایەتی و کەسیی ئەو مرۆڤە.\nدەزگای خێرخوازیی بارزانی وەکو دەزگایەکی مرۆیی بێلایەن مامەڵە لەگەڵ گروپە جیاوازەکان دەکات و نابێتە بەشێک لە هیچ کێشەیەکی سیاسی و ئیتنی و نەتەوەیی و کۆمەڵایەتی. دەزگای خێرخوازیی بارزانی بەگوێرەی توانای خۆی بەشداری دەکات لە هاوکاریکردنی ئەو کەس و گروپانەی کە بەهۆکاری سروشتی یان مرۆیی پیویستیان بە هاوکاری مرۆیی هەیە بۆ بەردەوامیدان بە ژیانێکی شایستە بە مرۆڤ.\nدەزگای خێرخوازی بارزانی لەسەر بنەمای هەڵسەنگاندنی بابەتی سیاسەتی مرۆیی خۆی دادەڕێژێت و هەر لەسەر ئەو بنەمایەش کارو چالاکیە مرۆییەکانی خۆی جێبەجێدەکات. لێرەوە، لەهەر شوێنێک پێویستی کاری مرۆیی و بەهاناوەچوون هەبێت بەلەبەرچاوگرتنی پێداویستیە لۆجیستی و مرۆییەکان، دەزگای خێرخوازیی بارزانی هەوڵ دەدات لەو شوێنە کاری مرۆیی و خێرخوازی خۆی ئەنجام بدات .\nدەزگای خێرخوازی بارزانی وەکو دەزگایەکەی مرۆیی سەربەخۆ کار دەکات و هیچ وابەستەیییەکی سیاسی و کۆمەڵایەتی و ئابووری نییە. دەزگا خاوەنی ستراتیژی کاری خۆیەتی و لەسەر ئەو بنەمایە کارو پڕۆژەکانی خۆی ئەنجام دەدات


بومه‌له‌رزه‌یه‌كی به‌هێز كه‌ناره‌كانی ناوه‌ندی پـیرۆ ده‌هه‌ژێنێت\nئێواره‌ی چوارشه‌ممه بومه‌له‌رزه‌یه‌كی به‌هێزه به‌گوڕی 7.9 پله به پـێوه‌ری ڕێخته‌ر كه‌ناره‌كانی ناوه‌ندی پـیرۆی هه‌ژاند. چه‌قی بومه‌له‌رزه‌كه له ناو ئۆقیانوسی پاسـفیـكدا بووه و نزیكه‌ی 145 كیلۆمه‌تر له باشوری ڕۆژهه‌ڵاتی لیمای پایته‌خته‌وه دوور بووه.\nده‌سه‌ڵاتدارانی پـیرۆ ده‌ڵـێن به‌لایه‌نی كه‌م 337 كه‌س كوژراون و به‌سه‌دانی دیكه‌ش برینداربوون.\nبومه‌له‌رزه 2 خوله‌كی خایاندووه و زیانێـكی زۆری گه‌یاندووه و هه‌روه‌ها ڕۆچوونی زه‌ویش ڕوویداوه. به‌هێزی بومه‌له‌رزه‌كه وای له دانیشـتوانی پـیرۆ كردووه له ترسـانا له ماڵه‌كانیان بێنه ده‌رێ و له شه‌قامه‌كان شه‌و به‌سه‌ر به‌رن.\nهه‌روه‌ا بومه‌له‌رزه‌كه له چه‌ند ناوچه‌یه‌ك بووه‌ته هۆی بڕانی كاره‌با و كارنه‌كردنی ته‌له‌فونی مۆبایل.\nبه‌پـێی هه‌واڵه‌كان بومه‌له‌رزه‌كه زیانی زۆری به چه‌ند شـارۆچكه‌یه‌كی باشوری لیمای پایته‌خت گه‌یاندووه، وه زۆربه‌ی قوربانیـیه‌كان له كڵـێـسایه‌كی شـاری ئیكا له باشوری پـیرۆ بووه كه به‌هۆی بومه‌له‌رزه‌كه‌وه ڕوخاوه.\nسه‌رۆكی پـیرۆ ئاڵه‌ن گارسیا بڕیاری داخسـتنی خوێندنگه گشـتیـیه‌كانی دا له‌به‌ر بوونی مه‌ترسی ڕوخاندنی باڵه‌خانه‌كانیان.\nپاش بومه‌له‌رزه‌كه سه‌نته‌ری وڵاته یه‌كگرتوه‌كانی ئه‌مریكا بۆ چاودێری تسـونامی له ئۆقیانوسی پاسفیك هۆشـداری ئه‌گه‌ری بوونی تسونامی له كه‌ناره‌كانی وڵاتانی ئه‌مریكای باشور دا، وه‌ك پـیرۆ و چیلی و ئیكوادۆر و كۆڵۆمبیا و په‌نه‌ما و كۆسـته‌ریكا، به‌ڵام دواتر ئه‌و ئاگاداریـیه لابرا.


راپەڕێكی ناوداری ئەمەریكایی کوژرا\n:: PM:01:12:18/11/2021 \nپۆلیسی ویلایەتی تینیسیی ئەمەریكا رای گەیاند، لەناو فرۆشگەیەكی شیرینی لە شاری ممفیس، لەلایەن چەكدارێكەوە تەقە لە گۆرانیبێژی ناودار یونگ دۆلف كراوە و دەستبەجێ گیانی لە دەست داوە. تا ئێستەیش نازانرێ بكوژ كێیە و نەگیراوە.\nپێگەی "ئیلاف" ئەمڕۆ پێنجشەم 18ی تشرینی دووەم بڵاوی كردووەتەوە، بەپێی راگەیاندنی پۆلیسی ویلایەتی تینیسی، راپەڕێكی ناوداری ئەمەریكایی بەناوی ئەدۆڵف رۆبێرت سۆرنتۆن جۆنیور كە ناوی هونەریی "یونگ دۆڵفە"ـە، لەلایەن چەكدارێكەوە تەقەی لێ كراوە و كوژراوە.\nرووداوەكە شەوی رابردوو بووە\nبەپێی میدیاكانی ئەو ویلایەتە، رووداوەكە شەوی رابردوو بووە كاتێك دۆڵف ویستوویەتی بۆ كڕینی شیرینی بچێتە فرۆشگەیەكی تایبەت بە شیرینی لە شاری ممفیس، لەگەڵ دەرچوونی تەقەی لێ كراوە و دەستبەجێ گیانی لە دەست داوە.\nتا ئێستە بكوژ دیار نییە و لێكۆڵینەوە لە كوشتنی ئەو هونەرمەندە بەردەوامە.\nیونگ دۆڵف كە تەمەنی 36 ساڵە، لە ستایڵی "راپ"دا ناوێكی دیاری بوارەكەیە، بەتایبەتی بەهۆی بڵاوبوونەوەی ئەلبوومێكی "ریچ سڵایڤ" لە ساڵی 2020دا، یەك لە گۆرانییەكانی بەناوی "میجۆر" هەوادارێكی زۆر لە دەوری كۆ بوونەتەوە.


یاریدەدەرەکان - قەڵەم\nتاریخ ایجاد در جمعه, 27 مهر 1397 20:24\nلای ئادۆرنۆ، هونەر بۆ روونکردنەوەی ئەو حەقیقەتەی هەڵگریەتی، پێویستی بە فەلسەفەیە. لای ئەم بیرمەندە چونکە هونەر و ئەدەب بەردەوام مەیلی شاردنەوەی ئەو حەقیقەتەیان هەیە وا هەڵگرین، بۆیە پێویستیی سەرهەڵدانی فەلسەفە بۆ روونکردنەوەی خودی هونەر دێتە ئاراوە.\nپێویستە بگوترێ کە لای ئادۆرنۆ، وەک هایدگر، دەقی هونەری و ئەدەبی، دەقێکە لە نێوان گەمەی بەدیارخستن و شاردنەوەی حەقیقەت. دەق، بەرهەمی گەمەی نێوان دوو جەمسەری جیاوازە.\nبەڵام لێرەدا ئەو پرسیارە دیتە ئاراوە کە داخۆ زمانی فەلسەفە بۆ خۆی چەندە روون و کراوەیە کە بتوانێ بەم ئەرکەی خۆی هەستێ؟ داخۆ فەلسەفەیش وەک هونەر و ئەدەب زۆر جار مەیلی شاردنەوەی ئەو حەقیقەتەیان نیە وا باسی دەکەن؟\nبێگومان لێکچوونێک لێرەدا لە نێوان هونەر و فەلسەفە هەیە. هەردووکیان چەندە حەزیان بە دەڕبڕینی حەقیقەتە، بەو ئەندازەیەیش مەیلیان بەرەو شاردنەوەیەتی. بەڵام دەبێ دان بەوەیشدا بنێین کە لەمبارەیەوە هونەر پشکی زیاتری بەردەکەوێ. بۆیە بەردەوام فەلسەفە دەتوانێ یاریدەدەر بێت.\nبەڵام داخۆ هەر بەو رادەیەیش، هونەر و ئەدەب ناتوانن بە هانای فەلسەفەوە بچن؟\n٢٠ ئۆکتۆبری ٢٠١٨


Matteo 25 PEV – مەتا 25 KSS\n1«لەم کاتەدا شانشینی ئاسمان وەکو دە پاکیزە دەبێ، کە چرایان هەڵگرتبێت و بەرەوپیری زاوا بچن. 2پێنج لەوان گێل بوون، پێنجیش دانا. 3گێلەکان چراکانیان برد و زەیتیان25:3 لەو سەردەمەدا چرا بە زەیتی زەیتوون ئیشی دەکرد.  لەگەڵ خۆیان نەبرد. 4بەڵام داناکان لەگەڵ چراکانیان زەیتیان لەناو گۆزەدا برد. 5کاتێک زاوا دواکەوت، هەموو خەویان هات و نوستن.\n6«لە نیوەشەودا هاوار کرا: ”ئەوەتا زاوا هات! بەرەو پیری بچن!“\n10«کە ئەوان بۆ کڕین چوون، زاوا هات، ئەوانەی بۆ زەماوەندەکە ئامادەبوون، لەگەڵی چوونە ژوورەوە و دەرگا داخرا.\n14«دیسان، شانشینی ئاسمان وەک پیاوێکە گەشت بکات، کۆیلەکانی بانگ دەکات و موڵکەکەی خۆی دەداتە دەستیان. 15پێنج کیسە زێڕی25:15 کیسە زێڕ: یۆنانی: تالنت، هەر تالنتێک نزیکەی 34 کگم بووە؛ یەک تالنت زێڕ دەکاتە کرێی 15 ساڵی کرێکارێک. دایە یەکێکیان و ئەوی دیکە دوو کیسە و سێیەمیش یەک کیسە، هەریەکە بەگوێرەی توانای خۆی، یەکسەریش چووە گەشت. 16ئەوەی پێنج کیسە زێڕەکەی وەرگرت، ڕۆیشت و ئیشی پێوە کرد، پێنجی دیکەشی بەدەستهێنا. 17بە هەمان شێوە ئەوەی دوو کیسە زێڕەکەش، دووی دیکەی بەدەستهێنا. 18بەڵام ئەوەی یەک کیسە زێڕەکەی وەرگرت، ڕۆیشت و چاڵێکی لە زەویدا هەڵکەند و زێڕی گەورەکەی شاردەوە.\n19«دوای ماوەیەکی زۆر گەورەی ئەو کۆیلانە دێت و حیسابیان لەگەڵ دەکات. 20ئەوەی پێنج کیسە زێڕەکەی وەرگرت، دێت و پێنج کیسەی دیکەش دەهێنێت و دەڵێت: ”گەورەم تۆ پێنج کیسە زێڕت دامێ، ئەوەتا پێنج کیسە زێڕی دیکەم بەدەستهێناوە.“\n22«هەروەها ئەوەی دوو کیسە زێڕەکە هات و گوتی: ”گەورەم تۆ دوو کیسە زێڕت دامێ، ئەوەتا دوو کیسە زێڕی دیکەم بەدەستهێناوە.“\n24«ئینجا ئەوەی یەک کیسە زێڕەکەی وەرگرتبوو هات و گوتی: ”گەورەم، زانیم تۆ پیاوێکی سەختیت، شوێنێک دەدرویتەوە کە تۆوت نەکردووە، لە شوێنێک کۆدەکەیتەوە کە شەنەبات نەکردووە، 25جا ترسام و چووم کیسە زێڕەکەتم لەناو زەویدا شاردەوە. ها ئەوە ماڵەکەتە.“\n26«گەورەکەی وەڵامی دایەوە: ”ئەی کۆیلەی خراپ و تەوەزەل! کە زانیت من دروێنە لەو شوێنە دەکەم کە تۆوم نەکردووە، لەوە کۆدەکەمەوە کە نەموەشاندووە، 27دەبووایە زێڕەکەمت لە بانک دابنابووایە، لە گەڕانەوەمدا ئەوەی هی منە لەگەڵ سووەکەی وەرمدەگرتەوە.\n28«”لەبەر ئەوە ئەو کیسە زێڕەی لێ بسەننەوە و بیدەنە ئەوەی دە کیسە زێڕەکەی پێیە، 29چونکە ئەوەی هەیەتی، پێی دەدرێت و لێی دەڕژێ، بەڵام ئەوەی نییەتی تەنانەت ئەوەی هەشیەتی لێی دەسەنرێتەوە. 30کۆیلە بێ سوودەکەش فڕێبدەنە تاریکی دەرەوە، جا لەوێ دەگریێت و جیڕەی ددانەکانی دێت.“\n31«کاتێک کوڕی مرۆڤ بە شکۆی خۆی دێتەوە و هەموو فریشتەکانیش لەگەڵیدان، ئەوسا لەسەر تەختی شکۆی خۆی دادەنیشێت. 32هەموو نەتەوەکان لەبەردەمی کۆدەبنەوە و ئەویش لە یەکتریان جیا دەکاتەوە، وەک شوان مەڕ لە بزن جیا دەکاتەوە. 33جا مەڕەکان لەلای ڕاستی خۆی ڕادەگرێت، بەڵام بزنەکان لەلای چەپ.\n34«ئینجا پاشا بەوانەی لای ڕاستیەوەن دەفەرموێ: ”وەرن ئەی ئەوانەی باوکم بەرەکەتی پێدان، ببنە میراتگری ئەو شانشینە کە لە دامەزراندنی جیهانەوە بۆتان ئامادە کراوە، 35چونکە برسی بووم و نانتان دام، تینوو بووم ئاوتان دامێ، نامۆ بووم شوێنتان کردمەوە. 36ڕووت بووم جلتان لەبەرکردم، نەخۆش بووم سەرتان لێدام، زیندانی بووم هاتنە لام.“\n41«دواتر بەوانەی لەلای چەپیەوەن دەفەرموێ: ”لێم دوور بکەونەوە! ئەی ئەوانەی کە نەفرەتتان لێکراوە بەرەو ئاگری هەتاهەتایی، ئەوەی بۆ ئیبلیس و فریشتەکانی ئامادە کراوە، 42چونکە برسی بووم نانتان نەدامێ، تینوو بووم ئاوتان نەدامێ، 43نامۆ بووم شوێنتان نەکردمەوە، ڕووت بووم جلتان لەبەر نەکردم، نەخۆش و زیندانی بووم سەرتان لێ نەدام.“\n44«ئەوانیش وەڵام دەدەنەوە: ”گەورەم، کەی تۆمان بە برسیێتی یان تینوو یان نامۆ یان ڕووت یان نەخۆش یان زیندانی بینیوە و خزمەتمان نەکردوویت؟“


کەسایەتییا عەڤدلا ئۆجەلان یا پاتۆلۆژیک و ھەڤرکییا سییاسی ل باکورێ کوردستانێ - دارکا مازی\nئاخافتنا رەجەب تەییب ئەردۆگان یا کو تێدا ئیشارەت ب سەلاحەدین دەمیرتاش و عەڤدلا ئۆجەلان دایی، ل باکورێ کوردستانێ هێژتا ژی دهێتە نیقاشکرن. ئەردۆگان گۆت، “ئەوێ ل ئەدرنەیێ دێ حەسابێ دەتە یێ ل ئیمرالیێ” ل سەر ڤێ پەیڤێ گەلەک نیقاشێن سیاسی ھاتنە کرن. دێ ھێژ نیقاش ژی هێنە کرن. لێ ب راستی پرسەک وەھا ژی ھەیە: “گەلۆ ئۆجەلان، دەمیرتاش ناپەژرینیت؟” ھەتا ئەم زەلالتر بپرسین، “د ناڤبەرا دەمیرتاش و عەڤدلا ئۆجەلان دا ھەڤرکییەکا سەرۆکبوونێ ھەیە؟”\nھەر کەس دخوازیت بەرسڤا ڤێ پرسێ ب “د پێڤاژۆیا چارەسەریا کو عەڤدلا ئۆجەلان د سالا 2013ێ دا لگەل دەولەتا ترک دا دخواست بکەت، سەلاحەدین دەمیرتاش نوونەرتیا خەتەکا جودا دکەت” ڤەدبێژیت. ھنفرک کەس ژی دخوازن تێکچوونا نیقاشێن پێڤاژۆیا چارەسەریێ یا 2013ێ ب سەلاحەدین دەمرتاش ڤە گرێبدن. ژ بەر کو ھندەک کەس دفکرن کو دەمیرتاش ب گۆتنا “ئەم تە ناکەینە سەرۆک” رێ ل بەر گوفتووگۆیا لگەل ئەردۆگان دا گرت و ھێرسا ئۆجەلان یا ل ھەمبەر دەمیرتاش ژی ل سەر ڤێ یەکێ چێبوویە.\nل ڤێرە یەکەم تشتا کو دهێتە بیرا مە ئەڤەیە؛ هوستایا پەیڤا “ئەم تە ناکەینە سەرۆک” سڕی سورەیا ئۆندەر بوو. بۆچی ئۆجەلان د ھەمان دەمی دا ل دژی دەمیرتاش بیت، و ھەمان دەمی دا ژی حەش سڕی سورەیا بکەت و خوە ژی وەکی “بابێ روحانی”یێ سڕی سورەیا ئێعلان دکەت؟ یان سەدەمێن دی یێن کەربا ئۆجەلان یا ل دژی دەمیرتاش ھەنە؟\nکەسایەتییا پاتۆلۆژیکا «نەخوەشیناسیا» ئۆجەلان\nبێی چارەسەرکرنا کەسایەتا عەڤدلا ئۆجەلان یا پاتۆلۆژیک و شێوازێن وی یێن بھێزبوونێ و سیاسەتێ، بەرسڤدانا ڤێ پرسێ گەلەکا ب زەحمەتە. ژ بەر کو ئاوایێ کو عەڤدلا ئۆجەلان رێبەرتیا خوە برێخستن دکەت و ھاوردۆرا خوە یا سیاسی تەنزیم کرنە ب ڤێ شێوازا سەرۆکاتییا پاتۆلۆژیکا ئۆجەلان ڤە گرێدایی یە. ئەز ئەزییا کەسایەتییا ئۆجەلان یا نارسیست «خوەپەرەست» ژ بلی خوە دخوازیت هەموو کەسەکێ ژناڤ ببەت. ئۆجەلان قەبوول ناکەت کو ژ بلی وی کوردەکێ دی د چ قادان دا دەرکەڤیتە پێش. دەروونێ ئۆجەلان هندە واسواسە، وی د سالێن 1980یێ دا د گۆت؛ ل دژی من ئیبراھیم تاتلیس و یلماز گونەی دەردخن پێش. ھەتا ئاپێ مووسا (عەنتەر) ژی، ژ بۆ خوە وەکە رەقیب ددیت و ئەو بێزار کر بوو.\nئۆجەلان چ جاران قەبوول نەکریە کو ھەم د ناڤا پەکەکێ دا و ھەم ژی د ناڤا رێخستنێن گرێدایی پەکەکێ دا چ کەسەک ب سەرێ خوە ببیتە ھێز. نڤیسکار، سترانبێژ، ھونەرمەند، شانۆگەر یان ھەلبەستڤان کی بیت بلا ئەو بیت، ئەگەر کادرۆبوونا پەکەکێ قەبوول کر بیت وی دەمی ئەو دێ بەرھەمێن خوە یێن تاکەکەسی راوەستینیت و تەنێ دێ ناڤێ ئاپۆ دەرخینیتە پێش. د وارێ سیاسی دا ژی ووسایە. کەس نکاریت ب سەرێ خوە سیاسەتێ بکەت، ئەو تەنێ دکاریت ب ناڤێ سییاسەتێ سەرێ خوە راکەت و دانیت.\nل باکورێ کوردستانێ ژ سالا 1990ێ ڤە پارتیەکا سیاسی ھەیە. بنێرن، ئەو ناڤێن دەسپێک دەرکەتین پێش یێن وەک زوبەیر ئایدار و رەمزی قەرتال بوونە کادرۆیێن پەکەکێ، د سیستەما فەرمانداریا پەکەکێ دا جھ دگرن. کادرۆیەکێ پەکەکێ یێ 20 سالی دکاریت بچیت بێژیتە رەمزی قەرتال، ڤێ بکە، ڤێ نەکە. ژ بەر ڤێ یەکێ رەوشەکا تەسلیمبوونێ د ناڤا رێخستنێ دا ھەیە.\nئۆجەلان لەیلا زانا بۆ خوە وەک ھەڤرک دیت\nمیناک، لەیلا زانا ژ بەر ژنبوون و ھەلوەستا خوە یا زەلال دەرکەت پێش. خەلاتا ئازادیا فکری یا ئەیپی ساخارۆڤ ب لەیلا زانا یێ ھاتە دایین. ئۆجەلان دگۆت سەدەمێ دانا ڤێ خەلاتێ ئەوە کو ناخوازن راستییا من ببینن لەوما دایە لەیلا زانا یێ. دەما کو لەیلا زانا د خزیرانا 2004ێ دا ژ گرتیگەھێ دەرکەتی و خەلاتێ خوە وەرگرتی، ھەمان ئۆجەلانی گۆتە پارێزەرێن وێ، “دخوازن لەیلا زانا دەرخن پێش و من پاشڤە بدەن. د ئەنجامێ دا لەیلا زانا راستی گەفێن پەکەکێ ھات و نھا ل گوندێ خوە دژیت و خوە ژ سیاسەتێ دوورخستییە.\nسڕی ساکک د سالێن 1990ێ دا ژ بەر کو پیچەکێ دەرکەتبوو پێش ژ ئالیێ عەڤدلا ئۆجەلان ڤە وەکە سیخور دھات تاوانبارکرن.\nد سالێن 2000ێ دا لگەل ھلبژارتنێن شارەداریان و پارلەمانی یێن مەجلیسێ دا سیاسەتمەدارێن د قادا یاسایی دا زێدەتر دەرکەتن پێش. ئۆجەلان ژ دەستپێکێ ڤە نەخواست د قادا یاسایی دا ناڤێن دییاردە جیهـ بگرن.\nئۆجەلان: بایدەمیر دکاریت سەربخوە تەڤبگەریت\nیەک ژ ڤان ناڤان ژی عۆسمان بایدەمیر بوو، ئۆجەلان د ئادارا 2004ێ دا گۆتبوو ئەز ل دژی عۆسمان بایدەمیرم. سەدەما دژبەریا خوە ب گۆتنێن “یێن ژ رێخستنێن سڤیل دهێن، گەلەک سەربخوە بزاڤێ دکەن، نکارن بێنە د دسپلینا رێخستنێ دا، یەکیتییا ئەورۆپا پشتگریێ ددەتە وان و وان کەسا ژ بۆی خوە ددەتە کارپێکرن” د ئانی زمان. بایدەمیر ژ بلی پەکەکێ ژی خوەدی ناسنامەکا سییاسی-کەسایەتی بوو. تەڤی ھەموو زەختێن ئۆجەلان و پەکەکێ ژی، بایدەمیر ژ بۆ پاراستنا ناسنامەیا خوە یا تاکەکەسی گەلەک ھەول دان. گۆتنێن وی د بن غەزەبا پەکەکێ و ئۆجەلان دا مان. ئۆجەلان ب توندی بەرسڤا داخویانیا بایدەمیر دا و گۆت، “ئەو زرزۆپ دخوازیت چ بکەت؟” ھەر وەھا د کۆلیسان دا دیار بوو کو ئۆجالان نەدخواست بایدەمر د سالا 2015ێ دا ببیتە پارلەمەنتەر.\nچما ئۆجالان حەش دەمیرتاش ناکەت؟\nپشتی ڤان ھەموو کورتبێژیان، ئەگەر ئەم بێینە سەر مژارا ھەڤرکیا سەلاحەدین دەمیرتاش و ئۆجەلان. گەلۆ ھەڤرکییەکا وەھا ھەیە؟ بەلێ ھەیە. لێ ئەڤ ھەڤرکیە نە ژ بەر وێیە کو دەمیرتاش فکر و بەرنامەیەکا سیاسی یا ژ ئۆجەلان جوداتر پەسەند دکەت. مژارا ئەساسی ئەوە کو نەخوەشیا ئۆجەلان یا پاتۆلۆژیک کو لگەل ھەر تشتی و لگەل هەر کەسەکێ دا ھەڤرکیێ دکەت و ڤێ دژبەرییێ تێخیتە ناڤا رێخستنێ دا.\nدەمیرتاش کەسەک جوان، زیرەک، د شێوازێ ئاخڤتن و خیتابی دا ژێھاتی بوو. دکاربی ب گەلەک ئالیان ڤە خیتابی گەل بکەت. پیچەک پشتگری ژ دەرڤە ژی، ژ بۆ وی ھات و دییاردەیی یەکا جدی ب دەست خوە خست. وی ژی مینا بایدەمیر د گۆت ئەز ژی ھەمە.\nدەمیرتاش ھەر چەندە ژ بۆ پەسندانا ئۆجەلان گەلەک گۆتن کربن ژی، لێ ب راستی ھێڤی دکر کو کەسایەتیا وی ژ ئالیێ ئۆجەلان ڤە بهێتە پەژراندن و جیھ ب وی بهێتە دایین. ئەم دکارین ببێژین سەلاحەدن دەمیرتاش ژی “نێزیکاتیا برایێ بچووک ژ ئۆجەلان ھێڤی دکر” نێزیکاتیێن سیاسی یێن دەمیرتاش یێن د دەما گرتیگەھێ دا تژی ئیشارەتێن سەرانسەرییا وی نیشان ددەن. دەمیرتاش نە کەسایەتیا ئۆجەلان و نە ژی پەیوەندییێن پەکەکێ و دەولەتێ باش فێم نەکرینە. ژ بەر ڤێ سەدەمێ نە دەولەت و نە ژی ئۆجەلان-پەکەکە ژ زیندانی بوونا دەمیرتاش نە عاجزن. ئەڤە 18 سالن د ناڤبەرا ئەردۆگان و پەکەکێ دا پەیوەندیەکا بەردەوام ھەیە. د ڤێ پەیوەندیێ دا ب دەھان جاران نەلھەڤکرن، ئاگربەست، پاراستنا نە ئەکتیف، ژ بەر جەژنێ بێدەنگکرنا چەکان و ھتد. د بن ڤان ناڤان دا دانووستاندن ھاتنە کرن. یەک ژ وان ژی ب سەر نەکەت.\nما دەمیرتاش بزنا گونەھایە؟\nنھا ئەردۆگان ل بەر ڤێ یەکێ رادبیت و دەمیرتاش وەکە تاوانبار نیشان ددەت. رێڤەبەرێ پەکەکێ دوران کالکان بەرسڤا ئەردۆگان ددەت، لێ گۆتنا کو دێ دەمیرتاش حەسابێ دەت ژی پشتراست دکەت. ھەڤالێ کەڤن یێ ئۆجەلان عەلی کەمال ئۆزجان کو دەمەکێ درێژ د ناڤبەرا دەولەتێ و ئۆجەلان دا چەنتەیان تینت و دبەت، ژ بۆ ھەموو سەدەمێن نەچارەسەرکرنا پرسگرێکان، دەمیرتاش تاوانبار دکەت.\nئەز وەکی نڤیسکارێ ڤێ گۆتارێ خەتا سیاسی یا سەلاحەدین دەمیرتاش ناپەژرینم، خەتا دەمیرتاش ژی ھەری کێم ب قاسی یا ئۆجالان ترکبوونی دبینیت. لێ مافێ سیزار ژ بۆ سیزاری یە؛ گۆتنێن دەمیرتاش نە سەدەما بداویبوونا پێڤاژۆیا چارەسەریێ نە. کریارێن دەمیرتاش نە بێی کۆنترۆل بوون، ھەر تشت د بن کۆنترۆلا پەکەکێ دا دمەشییا. گەر پەکەکە و ئۆجەلان ڤییابا، د رۆژەکێ دا ل ھەمبەر دەمیرتاش دکارین ھەلوێستی دیار بکەن و ژ بۆ سیستەما سەرۆکاتیێ پەیمانەکا ستراتەژیک چێبکەن. مەبەست ئەو بوو، کو چ لایەنان نەخواست ل ھەڤ بکەن. نھا ژی دهێتە خواستن کو دەمیرتاش بکەنە بزنا گونەھا.


هاوکار حسەین : ئـەگەر شەھیدەکان زیندوو ببنەوە چی دەکەن ؟ – WtariKurd\n– Posted on 2016-03-05بابەتی: فرە بابەت\nنەوشیروان مستەفا لەباسی شەڕی چیای بییە – ی نێوان پارتی و یەکێتی لەساڵی ١٩٨٣- دا دەڵێت :\nیەکێ لەو دیمەنانەی بیرم ناچێتەوە ، پێشمەرگەیەکی تیپی سەفین ناوی فاروق بوو ، بەسەختی برینداربوو، لەبن بەردێکدا دانیشتبوو خوێن لەبرینەکەی سنگی ئـەچۆڕا . دوای مردنی کە گیرفانی گەڕابون ، ٢٥٠ فلس لەگیرفانیدا بوو . کە سەرکەوتم بۆ شەڕگەو لاشەی کوژراوێکی پارتییان پیشاندام ، ٢٠٠ تمەن لەگیرفانیدا بوو . لەدڵی خۆمدا بەزییم بەخۆم و بەگیانبازەکانی گەلەکەمدا ھاتەوە ، لەم شاخە بەرزە لەسەرچی شەڕ ئـەکەن ؟\nلەتۆنی گێڕانەوەی ئـەم چیرۆکەدا دەردەکەوێت ، خوێنی مرۆڤی کورد چەند بێنرخە ، لەوەش بێنرختر ئـەوەیە کوشتنی مرۆڤ بگاتە ئـاستێک نەزانرێت لەبەرچی دەمرێت ! ھیچ شتێک بەڕادەی دەردی خۆخۆریی میلەتی ئـێمەی توشی داڕزان و داڕوخان و دواکەوتویی نەکردوە .\nئـاخر بوێری ئـەوێت ئـێمە خۆمان بەگەلانی تر بەراوردبکەین ، ھەر ئـەو سەردەمەی کە ئـەمانە دەستیان لەخوێناوی یەکتر ناوە ، گەلی فەڕەنسا سەرقاڵی ئـاھەنگ گێڕان بووە بەبۆنەی ئـەوەی دواین کەسیان کرد بەخوێندەوار ، ئـەڵمانیەکان قیادەی پیشەسازیی ئـەوروپایان دەکرد ، جولەکەکان کاریان بۆ دروستکردنی پاوەرپلانتی ئـەتۆمی کردووە ، ژاپۆن ملی دەکوتا بۆ مۆنۆپۆڵکردنی کایەی تەکنەلۆژیا .\nمنیش کە ئـەو پەرەگرافەم خوێندەوە ، بەزەییم بەو دو گەنجەدا ھاتەوە کە چۆن وا بێنرخانە جوانەمەرگ بون ، لەدڵی خۆشمدا دەموت خۆزگە ئـێستا بۆ پێنج خولەک زیندویان بکەیتەوە ، بزانە تف لەو بەرھەمە ناکەن کە ئـەوان خۆیان بۆدا بەکوشت ؟ بزانە چۆن تف لەناوچاوانی ئـەو ئـاغایانەیان دەکەن کە بێ ھیچ پاساوێک کردیانن بەخۆراکی قەل و داڵ ؟ دڵنیام لەژیاندا بمانایە ئـێستاش ھەروا گیرفان بەتاڵ دەبوون .\nئەرشیڤی بەڕێز: هاوکار حسەین


WHO: کارمەندانی فریاگوزاری ئیبۆلا گوایە لە کۆنگۆ دەستدرێژی سێکسیان کردووەتە سەر ژنان | KURDPLAT\nWHO: کارمەندانی فریاگوزاری ئیبۆلا گوایە لە کۆنگۆ دەستدرێژی سێکسیان کردووەتە سەر ژنان\nکوردپلات 9/29/2021 03:56:00 م ليست هناك تعليقات\nلێکۆڵینەوەیەکی ڕێکخراوی تەندروستی جیهانی دەریخستووە گوایە دەیان ژن لەلایەن کارمەندانی نێونەتەوەیی و ئەو کەسانەی لە ناوخۆوە وەرگیراون بۆ بەرەنگاربوونەوەی نەخۆشی ئیبۆلا لە ڕۆژهەڵاتی کۆماری دیموکراتی کۆنگۆ، دەستدرێژی سێکسیان ئەنجام داوە.\nڕێکخراوی تەندروستی جیهانی کۆمسیۆنێکی پێنج ئەندامی سەربەخۆی لە مانگی 10 ی ساڵی 2020 دەستنیشان کرد بۆ لێکۆڵێنەوەکان لەسەر دەنگۆکانی هەراسانی سێکسی لە لایەن کارمەندەکانی لە هەرێمەکانی ئیتوری و باکور و باشوری کیڤوی کۆنگۆ.\nکاربەدەستە باڵاکانی ڕێکخراوی تەندروستی جیهانی ئەو ئەنجامانەی کە لە ڕۆژی سێشەممە بڵاوکرانەوە بە مەترسیدار و دڵتەزێن ناودێر دەکەن.\nکۆمسیۆنەکە دەڵێت زیاتر لە 80 حاڵەتی گوایە دەستدرێژی سێکسی لە کاتی ئەو پەتایە لە نێوان مانگی 8 ی ساڵی 2018 بۆ مانگی 6 ی ساڵی 2020 ڕوویداوە. زۆربەی قوربانییەکانیش ژنانی نەخوێندەواری تەمەن 13 بۆ 43 ساڵان بوون.\nمالیک کۆلیبالی ئەندامی لیژنەکە ڕایگەیاند زۆربەی ئەو ژنانەی کە گەواهییان داوە دەڵێن ئەوان فشاریان بۆ براوە کاری سێکسی ئەنجام بدەن لە پێناو بەڵێنی بەدەستهێنانی کار. ئەو وتی هەندێک لە بەکارهێنانی سێکسی لە ڕێگەی تۆڕێکەوە ڕێکخراوە کە لە سەرانسەری لقە ناوخۆییەکانەوە کاری کردووە بۆ وەرگرتنی خەڵکی بۆ کارکردن لەسەر بەرپەرچدانەوەی ئیبۆلا.\nکۆلیبالی دەشڵێت " زۆربەی قوربانییەکان ئەو کارانەیان بە دەستنەکەوتووە کە بەڵێنیان پێدرابوو و لەسەر بنەمای ئەو بەڵێنانە ئامادە بووبوون بۆ پەیوەندی سێکسی."\nئەو ژنانەی کە وتووێژیان لەگەڵ کراوە گوتویانە هیچ کام لە ئەنجامدەران بەرگریکردنیان لە دووگیانبوون بەکارنەهێناوە و هەندێکیان کە دووگیانبوون گوتویانە ئەو پیاوانەی کە بەکاریانهێناون فشاریان بۆ بردوون منداڵەکانیان لەبارببەن.\nلێکۆڵینەوەکە دەریخستووە 21 لەو 83 کەسەی گوایە ئەنجامدەری ئەم کارانە بوون کارمەندی WHO بوون، هەندێکیان خەڵکی کۆنگۆ و هەندێکیش بیانی. تۆمەتبارەکانی تریش گوایە کارمەندی گرێ بەستی وەکو شوفێر و کارمەندی ئاسایش بوون.\nبەڕێوەبەری گشتی WHO تێدرۆس ئادهانۆم گەبریسیوس بەڵگەکانی لێکۆڵینەوەکەی بە ترسناک وەسف کرد.\nئەو گوتی " ئەرکی سەرەکی من ئەوەیە کە دڵنیا بین لەوەی ئەنجامدەرانی ئەم کارە بەرپرسیار بکرێن و من بەرپرسیارێتی کەسیی هەڵدەگرم بۆ ئەنجامدانی هەر گۆڕانکاریەک کە پێویستە بیکەین بۆ ڕێگەگرتن لە دووبارە بوونەوەیئەم ڕووداوە لە داهاتوودا."\nئەو گوتیشی کارمەندەکانی WHOلە کارەکانیان دەرکراون و دەخەرێنە بەردەم دەسەڵاتدارانی نیشتیمانی لە کۆنگۆ بۆ لێکۆڵێنەوە کردن و دادگایی کردنیان.


کە گەیشتم - قەڵەم\nتاریخ ایجاد در پنج شنبه, 20 شهریور 1393 11:14\nمن دەبێ هەر ئیستا بیدۆزمەوە. بێتاقەتییەکانم وەڕەزم دەکەن. دەچم دەستی دەگرم و لە کاتێکدا دەنگم شەرمی تیا رەنگ دەداتەوە، سەر دادەخەم و دەپرسم کە داخۆ ئیستا لە کوێیە.\nکە گەیشتمە سەری، هەر چی فەلسەفە و ئەدەبی خۆماڵی و ناوچەیی و جیهانیی بوو بانگهێشتم کرد بۆ ئەوەی بتوانم لەچاوە کراوە و بێ جوڵە و بێ ژیانەکانی بڕوانم. لەو چاوانەی هێشتا مەرگی خۆیان باوەڕ نەدەکرد و بە سەرسوڕماوییەوە لە جیهانیان دەڕوانی. ئەو چاوانەی پێیان وابوو دەبێ بە هۆی خەونەکانییەوە یەکجار دوورو درێژ بژی،... یەکجار! شیعرە حیماسییەکانی شێرکۆ و خوسرەوی گولسورخی و هۆمیرۆسم بانگهێشت کرد، هەروەها پووچگەرایی بێکت، رۆحی جیهانیی هیگل، شەڕی چینایەتی مارکس، مەدیتاسیۆنی دێکارت، عەقڵی ئۆتۆنۆمی گەرای کانت، نیهیلیسمی نیچە و سەرئەنجام ئیگزیستیانسیالیزمی سارتەر، بەڵام... بەڵام هیچیان دادیان نەدام. نەمدەتوانی لە چاوەکانی بڕوانم. خوا خوام بوو کەسێک بێت و دەستێک بە هەر دوو چاوەکانیدا بێنێت و بۆ هەمیشە بیانبەستێ. چاو کە نەیڕوانی، بۆ ئیتر دەبێ بڕوانێ! بەڵام لەو نزیکانە کەسی لێ نەبوو، تەنیا من بووم و من،... خۆم بووم و خۆم. لەو من و خۆمانەی زۆر کەم لەم جیهانەدا دەست دەکەوێ. جا نازانم لەو کاتەدا خۆم بە بەختەوەر بزانیایە یان بە نەگبەتترین مرۆڤی سەر رووی زەمین کە بە تاقی تەنیا بە توش تەرمێکەوە ببوو.\nبە ناچار لە چاوەکانیم رووانییەوە.\nهەندێک لە شیعر و گوتەکانی ئەوانم لە بەر خۆمەوە لەو بێدەنگییە بەسامەدا دووپاتکردەوە:\nـ "... دڵی ئازادی و بەیداغی هەڵوێستی لووتکەی ئینسانە،... به خودم می گویم من همین فردا کاری خواهم کرد کاری کارستان و به انبار کتان فقر کبریتی خواهم زد،... چ فەرق دەکات ئیستا بمرم یاخود پەنجا ساڵی تر؟... گۆدۆی چاوەڕوان کە لە چاوەڕوانییەکانی وەڕەز نابێ،... رۆح لە رۆژئاوادا بە ترۆپکی خۆی دەگا ،... مێژووی مرۆڤ بریتییە لە شەڕی چینایەتی،... من بیر دەکەمەوە کەواتە هەم،... جورئەت بکە عەقڵی خۆت بەکار بێنە،... کە خودا دەمرێ ئیتر پێویستیی مرۆڤی مەزن دێتە ئاراوە،... مرۆڤ مەحکوومە بەوەی بە ئازادی بژیت."\nسەیری دەکەم. هەوڵ دەدەم لوتکەکە لە گرێ گرێی قژە ئاڵۆزکاوەکانی پەیدا بکەم،... هەوڵ دەدەم ئەو چڵە شقارتەیە لە شوێنێک لە ناو جل و بەرگەکەیدا بدۆزمەوە وا ئەنباری کەتانی هەژاریی پێ ئاور دا،... هەوڵ دەدەم بزانم بە راستی بۆی فەرقی دەکرد ئیستا بمرێ یاخود پەنجا ساڵی تر،... لە چاوەکانی دەڕوانم بۆ ئەوەی نیگاکانی گۆدۆی تیا بدۆزمەوە،... بۆ ئەو رۆحەی دەگەڕێم کە ویستی دووا قۆناغی سەفەرەکانی رۆحی گشتی بێت و دەیویست رۆژهەڵاتیش بگەیەنێتە ئەوێ،... هەوڵ دەدەم شوێنەواری شەڕەکانی مێژوو لە سەر روخساری ببینمەوە،... هەوڵ دەدەم بزانم تا چەندە بیرکردنەوەکانی بریتی بوون لە بوونی،... سەیری گرژی ناوچاوانی دەکەم تا بزانم چەندە جورئەتی بەکارهێنانی عەقڵی خۆی هەبووە،... بیر لەوە دەکەمەوە تا چەندە لە جیهانی بێ خودادا متمانەی بە خۆی هەبووە،... سەرئەنجام دەمەوێ لە شێوەی رووانینیدا بزانم چەندە مەحکووم بە ژیانکردن بە ئازادی بووە.\nنە نیگاکانی من هەڵە دەکەن و نە نیشانەکانی روخساری ئەو. هەموو شتەکان لەوێن. کە گەیشتمە سەر تەرمەکەی هەموو شتەکان، ئەوانەی وا بۆ خۆی بە جۆرێک لە جۆرەکان باسی دەکردن و منیش پێم وابوو دەبێ لەوێ بن، لەوێ بوون. کە من گەیشتم، هێشتا راستییەکان جێیان نەهیشتبوو. هێشتا پووچیی مەرگ و ماناکانی ژیانیان پێکەوە لەوێ بوون. ئەی ئەوە نیە نیگاکانی گۆدۆ لە گەڵ شەڕەکەی مارکس پێکەوە هێشتا لە چاوەکانییەوە دەڕوانن!\nلە چاوە کراوەکانی دەڕوانمەوە،...ئەو نیگایانەی کە گەرچی دەیانڕوانی، بەڵام وەک بڵێی خۆیان لە خۆیاندا ون دەبوون. نیگاکانیی نەڕوانین،... بەرەو دونیا و کەچی واوەتر لێی. نا، باوەڕ ناکەم. ئەو ئەگەرچی لێرە راکشاوە، بەڵام بۆخۆی لێرە نیە. لە شوێنێکی ترە. شوێنێکی تر هەر لەم جیهانەدا. من دەبێ هەر ئیستا بیدۆزمەوە. بێتاقەتییەکانم وەڕەزم دەکەن. دەچم دەستی دەگرم و لە کاتێکدا دەنگم شەرمی تیا رەنگ دەداتەوە، سەر دادەخەم و دەپرسم کە داخۆ ئیستا لە کوێیە. ماوەیەک چاوەڕوان دەبم. هیچ تەرمێک خێرا جواب ناداتەوە. زەمەنی خۆی دەوێ. دەستە ساردەکانی گەرمای ناو لەپم لە گەڵ خۆی دەبا،... دەیکوژێ. دیسان چاوەڕوانی. نا، وەڵامێک نیە. واز لە خەونەکانم دێنم. دەبێ بە قاچەکانمەوە لە سەر زەوی راوەستم،... قورس قورس.\nهەڵدەستمەوە سەر پێ. دڵ و دەروونم ئەوەندە قورسن کە هەست دەکەم لە سەر قەراخەکانی ژیان راوەستاوم. تەنیا هەڵێنانی هەنگاوێک بەسە بۆ ئەوەی بترازێم. بۆ کوێ؟ بۆ خۆیشم نازانم. تەنیا ئەوەندە دەزانم نەک بۆ ئەو شوێنەی کە ئەو بۆی رۆیشتووە.\nشتێک لەم مەرگەدا هەڵەیە، بەڵام ئەو هەڵەیە چییە؟ کامەیە؟ گوناحی بە لوتکە بوونە، گوناحی ئاگرتێبەردانی لۆکەی هەژارییە، تاوانی بێخەیاڵی لە کاتی هاتنی مەرگ،... چاوەڕوانیی زۆر،... رۆحێک کە دەیویست بە ترۆپک بگا،... ئەوەی کە بیر دەکاتەوە کە هەیە،... پریشکەکانی شەڕ،... جورئەتی بیرکردنەوە،... هەوڵی بە خودا بوون،... یاخود تاوانی بە ئازادی ژیان؟\nچەند بارە و چەند بارە بە هەموو ئەمانەدا دەچمەوە. هەر کامەیان بە جیا و، هەر هەمووشیان پێکەوە دەتوانن تاوانباری مەرگی ئەو بن. بەڵام راوەستە! شتێکی تر دیسان لێرەدا هەڵەیە. ئەمانە چۆن دەتوانن پێکەوە کۆببنەوە و لەودا بە یەکڕا و تێکڕا هەبن؟ چلۆن ئاوا جەستەیەکی بچوک و ناسک دەتوانێ هەڵگری ئەو هەمووە بێ؟ رقم لە هەموو بیرەکان دەبێتەوە،... لە هەموو خولیاکان و لە هەموو خەونەکان. داخۆ ئەوان دەزانن کە دەتوانن چ لە مرۆڤەکان بکەن؟ ئایا دەزانن دەتوانن تەمەنی مرۆڤ لەوەی کە هەیە کورتتر بکەنەوە؟\nدڵنیا نیم ئەوان زۆر بیر لە زەمەن بکەنەوە. ئەسڵەن لە بنەڕەتدا ئەوان هەن چونکە زەمەن لایان بزرە. بوونەوەرەکانی لە خۆبایی بە بوونی خۆیان. ئەوانەی کە تەنیا لە ناو سنوورەکانی خۆیاندا هەن.\nدەڕوانمە "لوتکەی بەرزی ئینسان". شوێنەکە ئەوەندە بەرزە کە دەکرێ لە هەر کوێیەکیەوە بکەویتە خوارەوە، بۆ هەمیشە ژیان بە جێ بێڵی. رقم لە شاعیرەکەی دەبێتەوە، ئەو شاعیرەی وا بێ بەزییانە ئەوی بەرەو ئەو لوتکە برد. بیر لە ئاگری لۆکەکە دەکەمەوە، ئەو ئاگرەی کە زۆر خێرا دەتوانێ لە جەستە بئاڵێ و بیکا بە خەڵوز. ئایا ئەو شاعیرە بیری لە شقارتە بەدەستەکە کردووەتەوە؟ ئەی هۆمیرۆس؟ داخۆ دەیزانی کە لە راستی دا جیاوازی هەیە لە نێوان ئەوەی کە ئیستا بمری یاخود پەنجا ساڵی تر؟ یان دەیزانی و خۆی لێ گێل دەکرد. ئەی گۆدۆ؟ بۆچی وازی لە چاوەڕوانییەکانی نەدەهێنا؟ نەیدەزانی کە مرۆڤ سەرئەنجام لە رۆژێکی ئەم چاوەڕوانییانەدا دەبێ بە قوربانی و نێچیری خودی چاوەڕوانی؟ هیگل دەیویست بە بە ترۆپک گەیاندنی رۆح بە چی بگا؟ داخۆ نەیدەزانی لەم گەردش و سوورانەوە ئەبەدییەدا شتێک سەرئەنجام بە هەڵە دەکەوێتەوە؟ دیکارت چی؟ بۆچی بیرکردنەوەی کرد بە تاقە پێوەری بوون؟ داخۆ ئەویش نەیدەزانی سنووری نێوان بیرکردنەوە و کەوتنی جەستە لە ئان و ساتێکی لە بیرکراوەدا یەکجار لێک نزیکن؟ مارکسیش چ بێ رەحم بوو! چەند ئاسان پاڵی دەنا پێیانەوە بۆ ئەوەی بچنە شەڕەکان. ئەو شەڕانەی کە لە کۆتاییدا دەگەنە کەوتنەکانی جەستە. وە "کانت" یش چەند بە دڵ سەخاوەتییەوە جورئەتێکی خستە ناو دەروونی مرۆڤەوە کە بە ئاسانی بیەوێ لە خۆی بگوزەرێ. لە هەمووشیان ترسناکتر نیچەیە کە ویستی مرۆڤ بکا بە خوای دووا رۆژ، ئەو خوایەی وا نەیدەتوانی بەر بە مەرگی خۆی بگرێ. سەرئەنجام سارتەر کە پێی گوت تۆ ناچاری بە ئازادی بژیت! ئەو ئازادییەی کە دەکرا بیخاتە سەر رێگای هەڵبژاردنی ئەو رێگایەی کە ئیستا گەیاندوویەتە ئێرە. ئاە، چەند رقم لە هەموویانە!\nسەیری جەستەی دەکەمەوە،... سەیری چاوەکانی کە هێشتا دەڕوانن. جەستە و نیگاکانی بۆنی هەموو ئەوان دەدەن،... هەر لە شاعیرەکانەوە بگرە هەتا فەیلەسووفەکان. دڵرەقترین بوونەوەرەکانی سەر رووی زەوی. ئارام لێی نزیکتر دەکەومەوە. لەو تەنیاییە یەکجار تەنیایەدا بە کاوەخۆ دەستم لە روخساری نزیک دەخەمەوە. لەو بێکەسییەی من و ئەودا چار نیە دەبێ بۆ خۆم پێڵووەکانی سەر یەک بخەم،... پێڵوە نەرم و تەڕ و درێژەکانی. سەر یەکیان دەخەم.\nباوکم کە باسی مەرگ دەهاتە پێش، سەری دادەخست، مژێکی قوڵی لە جگەرەکەی دەدا و لە کاتێکدا دووکەڵ لە لووت ودەمییەوە دەهاتە دەر، دەیگوت:\nـ "گەر بە من بایە، لە کاتی دروستکردنی دا لە هەر چی شیعر و فەلسەفەیە دوورم دەخستەوە. تەنیا دەمکرد بە باڵندەیەکی رەنگین،... وەها کە ئەرکی تەنیا فڕین بووایە و فڕین!"


تاوان و خراپە هۆکارێکى سەرەکین بۆ دابەزینى سزا و عقوبەى خواى گەورە : ماڵپەڕی وەڵامەکان\nهەمەجۆر تاوان و خراپە هۆکارێکى سەرەکین بۆ دابەزینى سزا و عقوبەى خواى گەورە\nتاوان و خراپە هۆکارێکى سەرەکین بۆ دابەزینى سزا و عقوبەى خواى گەورە\nئایا تا چەند تاوان و خراپە هۆکارن بۆ دابەزینى سزا و عقوبەى خواى گەورە و بڵاوبونەوەى نەخۆشی و دەرد و بەڵا؟\nبەڵێ بێ گومان تاوان و خراپە هۆکارێکى سەرەکین بۆ دابەزینى سزا و عقوبەى خواى گەورە ، و هەر کاتێکیش تاوان و خراپە و زینا و داوێن پیسی زۆر بوو خواى گەورە خەڵکى لە ناو دەبات .\n* لە صحیحی مسلم دا هاتوە زەینەبی خێزانی پێغەمبەر ﷺ پرسیار دەکات لە پێغەمبەرى خوا و دەفەرموێ : ( أَنَهْلِكُ وفينا الصالحونَ؟) ئایا لەناو ئەبرێین و عقوبە ئەدرێین لە كاتێكدا پیاوچاكانمان لە ناودا ماوە؟\nفەرمووی : (نعم إذا كَثُرَ الخَبَث) .\nبەڵێ ئەگەر خراپە زۆر بێ خوای گەورە خەڵك لەناو دەدا و عقوبەی خۆی دەنێرێ.\nئێستاش بەچاوى خۆمان دەبینین کە :\n- خراپە زۆر بووە .\n- تاوان زۆر بووە .\n- زینا و داوێن پیسی زۆر بووە .\n- مەشروب خواردن زۆر بووە .\n- ڕیبا خواردن زۆر بووە .\n- ڕەشوە خواردن زۆر بووە .\n- سفوری ئافرەتان زۆر بووە .\n- دزى و زوڵم و گەندەڵی زۆر بووە .\nپێغەمبەرى خواش ﷺ سەبارەت بە زینا و فاحیشە دەفەرموێ : ((وما فشت الفاحشة في قومٍ إلا سلَّط الله عليهم أوباءً لم تكن في أسلافهم))؛ رواه ابن ماجه.\nواتە : هیچ گەلێک فاحیشەی تێدا بڵاو نابێتەوە ئیلا خودا توشی جۆرە نەخۆشیەکیان دەکات کە لە پێشینانیاندا نەبووە .\nئەمانە هەمووی ئەبێتە هۆی حەڵاڵ بوونی عقوبەی خوای گەورە بەسەرمانەوە.\nجا ئەگەر تەوبە نەكەین و خۆمان و ماڵ و منداڵمان چاك نەكەین خەشم و قینی خوای گەورە دادەبارێتە سەرماندا و ئەوكاتە هیچ گەڕانەوەیەكی بۆ نیە .\nوە كە دەسەڵاتی خوای گەورە هات هیچ كەسێ هیچ دەسەڵاتێ بەرگەی ناگرێت هەر وەکو دەفەرموێ : [إِذَا أَرَادَ اللَّهُ بِقَوْمٍ سُوءاً فَلا مَرَدَّ لَهُ] .\nواتە : كە خوا بیەوێت سزای قەومێك و خەڵكێك و گەلێك بدات گەڕانەوەی بۆ نیە .\nچارەسەریش بەس ئیمان و تەقوایە کە هۆکارى خۆشگوزەرانیمانە وەکو خواى گەورە دەەرموێ :\n(( وَلَوْ أَنَّ أَهْلَ الْقُرَىٰ آمَنُوا وَاتَّقَوْا لَفَتَحْنَا عَلَيْهِم بَرَكَاتٍ مِّنَ السَّمَاءِ وَالْأَرْضِ ...))\nواتە : وه ئه‌گه‌ر خه‌ڵكی شارو دێیه‌كان ئیمان بێنن وه ته‌قوای خوای گه‌وره بكه‌ن و خۆیان بپارێزن له تاوان [لَفَتَحْنَا عَلَيْهِمْ بَرَكَاتٍ مِنَ السَّمَاءِ وَالْأَرْضِ] ئه‌وه به‌ره‌كه‌تی خۆمانیان بۆ ئه‌كه‌ینه‌وه له ئاسمانه‌وه به باران بارین وه له زه‌ویشه‌وه به ڕووه‌ك و دانه‌وێڵه‌و جۆره‌ها به‌رووبووم و خێرو خێرات .\nنیعمەت و فەزڵ و سودەکانى نەخۆشی بۆ کەسی نەخۆش هه‌ڵوێستی موسڵمان سەبارەت به‌وه‌ی كه له(بۆرما) موسڵمانەکان دەکوژرێن ئامۆژگاریتان چیە بۆ ئەو کەسانەى کە بەردەوام سەردانى بازاڕ دەکەن کە پڕە لە خراپە و تاوان چۆن واز لە جگەرە کێشان بێنم؟ ڕێگاكانی وازهێنان لە جگەرەكێشان چین؟ قژم سپی بوەو خەنەی لێ ئەدەم ئایا خوای گەورە دەرەجەمی پێ بەرز ناكاتەوە ؟\nسەردان: ٥٧٠ بەش: هەمەجۆر\nپرسیاری دواترتاڵە موویەک لە نێو قورئاندا دەتپارێزێ لە ڤایرۆسی کۆرۆنا !پرسیاری پێشترباشترین چارەسەر و خۆپارێزی لە نەخۆشی کۆرۆنا


بێستوون ژوانگەی عەشقێکی کوردی/ گەشتیاریی مێژوویی لە کرماشان\nناوچەی بێستوون بە درێژایی ٥ کیلۆمەتر و پانایی ٣ کیلۆمەتر لە ڕۆژهەڵاتی کرماشان هەڵکەوتووە و یەکێک لە بەناوبانگترین ئاسەوارە مێژووییەکانی جیهانە.\nڕاپۆرتی مێهر لە سەر پاپۆڕە سووتاوەکەی ئەمریکا؛\nلە "ئارەبانەی خودایان" تا "من هێشتا شەڕم دەست پێنەکردووە"\nکۆپاپۆرشکێنی ئەمریکی "بۆنهام ڕیچارد" دروشمگەلێکی بۆ خۆی هەڵبژاردبوو، کە زیاتر لەوەی بە مەبەستی نمایشدانی توانستی سەربازی بێت، بۆ ورەدان بە ڕژیمی زایۆنی بووە.\nپیلانی ئیسرائیل دژی ئێران و ڕۆڵگێرانی بی بی سی\nبڵاوبوونەوەی هەواڵی بڕیاری ئێران بۆ هێرش کردنە سەر باڵوێزخانەکانی ڕژیمی زایۆنی لە لایەن BBCـه‌وە، پاژی دووهەمی شانۆیەکە بۆ ئەوەی ئێران بڕوا بکات ڕژیمی زایۆنی لە ڕووداوەکانی ئەمدواییە بە تایبەت ڕووداوی نەتەنز دەستی بووە.\nئەشکەوتی کەرەفتوو؛پەرستگەی هێرکوول\nئەشکەوتی کەرەفتوو یەکێک لە ئەشکەوتەکانی چێ کراوی دەستی مرۆڤە کە لە پارێزگای کوردستان و لە ٦٧ کیلۆمەتری باکووری ڕۆژاوای شاری دیواندەرە هەڵکەوتووە کە بە پێی لێکۆڵینەوەکان دەرکەوتووە کە لە سەردەمی مێزۆزۆ\nئێران جیهازاتی سەربازی هەناردەی وڵاتانی دیکە دەکات\nئێران سەرەڕای گەمارۆی دوژمنانە توانیویە جیهازاتی سەربازی پێشکەوتوو بەرهەم بهێنێت و هەناردەی بازاڕی جیهانیی بکات.\nمەهاباد شارێکی گەورەی کوردنشینە ، کە هەم لە بواری مێژوویی و هەم لەباری فەرهەنگی و ئەدەبیاتەوە جێگای تێڕامانە و لە ئەم راپۆرتەدا تێدەکۆشین شوێنە گەشتیارییەکانی ئەو شارە بخەینە بەرچاوی خوێنەرانەوە.\nبە بۆنەی ساڵوەگەڕی کۆچی دوایی ئایەتوڵڵا خومەینی؛\nئایەتوڵا خومەینی لە ڕوانگەی کەسایەتییە بەناوبانگە جیهانییەکانەوە\nکەسایەتییە بەناوبانگە نێونەتەوەییەکان لە سەر کەسایەتی و پێگەی ئایەتوڵا خومەینی، بنیاتنەری مەزنی کۆماری ئیسلامی ئێران قسە دەکەن.\nکارناسانی سیاسی لە گەڵ مێهر سەبارەت بە قودس:\nپێغەمبەر مزگێنی داوە قودس لە دەستی جوولەکە ڕزگار دەکرێت\n"پێغەمبەری خوا مزگێنی داوە بە ئێمە، ئەمڕۆ بێت، سەدساڵ یان هەزار ساڵی دیکە بێت هەر ڕێژەیەک موسڵمان لە جیهاندا بمێنێ، کەم یا زۆر، قودسی پیرۆز لە دەس جوولەکەی زایۆنیدا نامێنێت"\nڕۆژوو لە ئایینە جیاوازەکانی جیهان\nڕۆژوو گرتن لە هەموو ئایین و بیر و باوەڕەکاندا کردەوە یان ڕێگایەکە بۆ پاک بوونەوە لە گوناحەکان؛ ئەگەرچی ئەو کردەوە لە هەر ئایینێکدا یاسا و ڕێسای تایبەتی خۆی هەیە.\nدژوارییەکانی بەردەم مستەفا کازمی بۆ تێپەڕاندنی عێراق لە قەیران\nپەرلەمانی عێراق لە کاتێکدا دەنگی متمانەی دا بە کابینەی "مستەفا کازمی" کە ئەو لە سەرەتای کاری خۆی بەرەوڕووی ڕاسپاردەگەلێکی دژواری وەک ڕاپەڕاندنی پڕۆژەیاسای دەرکردنی هێزە ئەمریکییەکان لە خاکی عێراقە.\nچیاکانی کوردستان زیاتر لە 150 جۆر گیای دەرمانی تێدایە\nهاوکات لە گەڵ هاتنی بەهار، گیای خۆڕسکی جۆراوجۆر لە کێو و چیاکانی کوردستان سەر دەردێنن و دەبنە بەشێکی گرینگی خۆراکی خەڵکی ئەم ناوچە.\nڕاپۆرتی مێهر لە جیاوازیی ڕەمەزانی ئەمساڵ؛\nکاریگەریی کۆرۆنا لە سەر داب و نەریتی ڕەمەزان لە کوردستان\nخەڵکی کوردستان لە مانگی پیروزی ڕەمەزاندا هەندێ داب‌ونەریتی تایبەتیان بووە کە تا ئێستاش هەر بەردەوامە، بەڵام ئەمساڵ بەهۆی کۆرۆناوە، زۆربەی ئەو نەریتانە جێبەجێ نەکرا.\nزنیجرە درامای نون خ هەلێکی باش بۆ ناساندنی کوردەواری؛\nلێکدانەوەی درامایەکی کوردی بڵاوکراوە لە تەلەفزیۆنی فەرمی ئێران\nبەرهەمهێنانی زنجیرە درامای " نون خ" بۆ یەکەم جار لە ناوچە کوردنشینەکان بووە هۆی ئەوەی کە بەستێن بۆ ناساندن و ناسینەوەی ژمارەیەک ئەکتەری کوردستانی و کرماشانی لە ئاستی وڵات بڕەخسێت.\nسایس پیکۆی نوێ بەڕێوەیە؛\nسناریۆی هەرێمی سوننە/ دابەش کردنی عێراق و داخستنی شاڕێی تاران - بەیرووت\nجموجۆڵەکان بۆ پێکهێنانی هەرێمێکی سوننە لە عێراق، ئامانجی دابەش کردن و پچڕاندنی پەیوەندی زەوینی بەرەی بەرخۆدان لە "تاران" تا "بەیرووت"ی لە پشتەوەیە.\nدەوڵەتی "موودی" شوناسی ئیسلامی لە هیند دەسڕێتەوە\nدەوڵەتی حاکمی هێند هەوڵێکی بەربڵاوی بۆ سڕینەوەی شوناس و هێماکانی ئیسلامی لە وڵاتی هەفتا و دوو نەتەوە گرتۆتە بەر، تا بە گوێرەی خۆی هێند بگەڕێنێتەوە بۆ هێندووەکان.\nکرۆنا بۆتە هۆکارێک بۆ ترساندنی جیهان لە ئێران\nئیندیپێندێنت لە ڕاپۆرتێکدا ڕایگەیاند کە ڤایرووسی کرۆنا، ئێرانی کردۆتە ئامانجی ڕق و تووڕەیی جیهانی و هەڵسوکەوتی دراوسێکانی ئێران بە پەرەسەندنی ئەو ڤایرووسە، پەرەی بەو نەهامەتییە داوە.\nڕاستییەکانی هاتنی ڤایرۆسی کرۆنا بۆ هەرێمی کوردستان\n"دەبێ حکوومەت لە پاڵ ئاگادار کردنەوەی خەڵک و راگەیاندنی ڕێکارەکان بۆ تووش نەبوون ، هەموو راستیەکان بە خەڵک بڵێت و ئامادەکاری پێویستیش بکات."


کامپی مەخمور یان گوڵی مەخمور؟ - ئاوێنه\n1:28 pm | (ڤیدیۆ) یەپەگە كوژرانی پێنج سەربازی توركیای لەعەفرین راگەیاند\n1:05 pm | ئەردۆغان: هێرشە ئاسمانییەكان بۆ سەر شەنگال و مەخمور هێرشی دیكەیان بەدوادا دێت\n12:23 pm | حەلبوسی: بودجە بۆ گەڕانەوەی ئاوارەكان تەرخان دەكەین\n11:58 am | هەر چوار شەهیدەكەی كەمپی مەخمور ژنن و سیانیان لەیەك خێزانن\n11:16 am | هاوسەرۆكی تەڤگەری ئازادی: كۆنفرانسی هەرێمی سلێمانی وەڵامە بۆ ئەو ڕێگرییانەی ڕوبەڕومان دەبنەوە\n| | دەرباری ئێمە | پەیوەندی | 2018-12-14\n(ڤیدیۆ) یەپەگە كوژرانی پێنج سەربازی توركیای لەعەفرین راگەیاند\nهەڕەشەی چونە منبج و هێرش بۆ سەر رۆژهەڵاتی فوڕات دەكات\nئەردۆغان: هێرشە ئاسمانییەكان بۆ سەر شەنگال و مەخمور هێرشی دیكەیان بەدوادا دێت\nلەسەردانێكدا بۆ قەزای شێخان\nحەلبوسی: بودجە بۆ گەڕانەوەی ئاوارەكان تەرخان دەكەین\nئەنجومەنی گەلی مەخمور ناسنامەی چوار شەهیدەكەی كەمپی مەخموری ئاشكراكرد\nهەر چوار شەهیدەكەی كەمپی مەخمور ژنن و سیانیان لەیەك خێزانن\nكشتوكاڵ‌و پیشه‌سازی: رێگایه‌ك به‌ره‌و سه‌ربه‌خۆیی\nنادیە موراد لەوە نامورادتر مەکەن!\nلای ئێمەش کاتی دەرکەوتنی هێلەکزەردەکان هاتووە\nپارادۆکسی شۆڕشگێڕو تیرۆریست لای ئەمریکا\nئەم شەو خەڵاتەکانی ئۆسکار ڕادەگەیەنرێت !\nدەنگدان لەسەر بەئازادی بەكارهێنانی لە چەند ولایەتێك بەڕێوەچو\nلەگەڵ ترامپدا، ماریواناش بردیەوە\n“خه‌ڵک لێره فه‌رمانبه‌رو بوکه‌ڵه‌ی حیزب نییه، حیزب چی پێبڵێت ئه‌و وا بکات”\nبۆچی هه‌ڵبژاردنی ئه‌مساڵی سه‌رۆکایه‌تی ئه‌مه‌ریکا جیاوازه؟\nدۆسیه‌ی ئاوێنه بۆ هه‌ڵبژاردنه‌كانی ٢٠١٦ ی ئه‌مه‌ریكا\nبنەماڵەی دكتۆر جەمال نەبەز: سوپاسی ھەموو کوردێکی بەئەمەک و بەشەرەف دەکەین\nخه‌ڵاتێكی نێوده‌وڵه‌تی بۆ مافی مرۆڤ به‌داریوش به‌خشرا\nرایەکی بەلەز لە سەر ڕۆمانی هاوزێ\n“له‌كوردستان پشتیوانی هونه‌ر ناكرێت بە من بێت وەزارەتی رۆشنبیری ناودەنێم وەزارەتی خانەنشینان”\nهونه‌رمه‌ندێكی كورد دو ساڵه گه‌یشتۆته فه‌ره‌نسا خاوه‌نی گروپێكی میوزیكه‌و به‌فه‌ره‌نسی كاری نواندن ده‌كاو هێشتا مافی په‌نابه‌رێتیشی نییه\n■ بەیار عومەر\n■ هەڵۆ ئەحمەد\n■ نالیی پێنجوێنیی\n■ ئەنوەر حسێن\nحوکمی ئۆلیگارکی بەماسکی دیموکراسییەوە\n■ ئارام قادر حەمەسور\nکامپی مەخمور یان گوڵی مەخمور؟\n■ رێبوار رەشید\nڕۆژی هەیینی ٢٩/٧/٢٠١٦ لەگەڵ دو هاوڕێدا سەردانی “کامپی مەخمور” م کرد. یەکێک لەو دو هاوڕێیە چەند ساڵێکی ژیانی لەوێ بەسەر بردوە.\nبەسەر هاتی “کامپی مەخمور” دورودرێژەو جێی ئێرە نییە. ئەو کوردانەی باکور کە لەسەرەتای نەوەدەکاندا بەر شاڵاوی داگیرکەرییو فاشیستیی تورکیا کەوتن ناچاربون زێدی خۆیان بەجێ بهێڵن. لەجیاتی ئەوەی بەرەو قوڵایی تورکیا بۆ ناو ئەناتۆلیای ناوەڕاستو خوارو بڕۆن، رویان لەباشور کرد. راستە زێد هەمیشە شیرینە، بەڵام باشوریش بۆ ئەوان هەر زێد بو. لەناو باشوردا چەندین جار جێگۆڕکێیان پێکرا. ئەوانەی ئێستا لە”کامپی مەخمور” ـن لە٢٥/٥/١٩٩٨ لەوێ نیشتەجێ کران.\nدەشتی مەخمور سەحرایەکی کاکی بەکاکییە، دەشتێکی وشک دور لەئاوەدانیی. لەماوەیەکی کەمدا ئەو کوردانەی باکور ئەو سەحرا چۆڵەوانییەیان ئاوەدان کردوەتەوەو تیایدا ژیانیان دەست پێ کردوە.\nئەوڕۆ لە”کامپی مەخمور” کە من پێمخۆشە پێی بڵێم “گوڵی مەخمور” دوانزدە (١٢) هەزار کەس دەژین. لەو ماوەیەدا نەوەیەکی نوێ لە”گوڵی مەخمور” لەدایک بون. لەنێوان بەساڵانچوانو منداڵانی زەردوسوردا دانیشتویەکی تەمەن جیاواز هەیە.\nئێستا دانیشتوانی “گوڵی مەخمور” خۆیان ئاوەدانییەکە بەڕێوە دەبەن. خاوەنی پێنج باخچەی ساوایان، پێنج خوێندنگای سەرەتایی، دو ئامادەییو پەیمانگاو شوێنی دیکەی فێرکردنن. بەشێکی مامۆستایان دەرچوی پەیمانگاو زانکۆکانی باشورنو دوبارە گەڕاونەتەوە ئەوانی دیکە فێری زانست دەکەن. لەناو ماڵەکانو لەدەرەوەو لەچواردەوری ئاوەدانییەکە درەختیان ناشتوەو باخی میوەیان پێگەیاندوە.\nبەپێچەوانەی ئەو بارودۆخە لەڕەشبینییو لەژاوەژاو و راکەڕاکی بێ ئامانج کە سەرانسەری باشوری تەنیوە، لە”گوڵی مەخمور” خەڵکانێک لەژنو پیاو و لەکچو کوڕ دەبینیت کە دەم بەپێکەنین، لەروی سیاسییەوە هۆشیار، بەئاگا لەدۆخی سیاسیی تەواوی کوردستان، تینوی باسی سیاسییو تامەزرۆی بیستنی شتی نوێن. لای ئەوان دەستەواژەی “رۆژهەڵات”و “باشور”و “باکور”و “رۆژئاوا” کولتورەو کوردی ئێراقو ئێرانو تورکیاو سوریا لەمێژە نەماوە. بەکاوەخۆ گوێ رادەدێرنو کورتو پوختە وەڵام دەدەنەوە. زاریان کانیاوی هۆشیاریی سیاسییەو زمانیان پوختەو بێگرێیە.\nبەهەشت سەد (٨٠٠) خانەوادەی “گوڵی مەخمور” پێکەوە تائێستا یەک (١) هەزار گیانبەختکەریان داوە. لەمۆزەخانەی گیانفیداکاران کە بریتییە لەهۆڵێکی گەورەی خاوێن و رازاوە بەڕیز وێنەی ئەو گیانبەختکردوانەیان بەدرێژایی دیوارەکان هەڵواسیوە. میوان دەکەوێتە نێو ئامێزی هەزار گیانبەختکردوە. وێنەکان بەتەمەنو بەجێندەر نە بەپلەی تێکۆشان ریز نەکراون، بەڵکو هەروا بەو شێوەیەی کە هاتون دانراونو بەشێوەیەکی سروشتی تێکەڵن. دایکانی گیانبەختکردوانو پاکڕەوانان دێن بۆ خزمەتی میوانانو باسی ژیانی خۆیانو مێژوی کوردستانو ئارەزو و ئامانجیان دەکەن. بۆت باس دەکەن کە لەدەستدانی خۆشەویستان بەئازارە، بەڵام سەرکەوتنی کوردستانو بەختەوەریی گەل گرینگترە.\nهیچ باسێکی شەخسییو هیچ گازەندەو گلەییەکی شەخسیی نابیستیت. باس باسی مێژوی تێکۆشانو کۆڵنەدانو بەرخۆدانو خوشکایەتییو برایەتییە. ئەو دامەزراوانەی کە هەن دامەزراوەی جیددیی سیاسییو کۆمەڵایەتیو کولتورییو ئابوریین. هەمو فەنکسیۆنی خۆیان هەیە، بەدیسپلیننو بەپێی پرینسیپ کار دەکەن. لەوێ ژنان، بێ لەوەی خاوەنی ئەکادیمیای خۆیانن بەناوی “ئەکادیمیای ژنان” هەروەها خاوەنی “پەیمانگای ئیشتار” ن کە هەروەها پرسی ژنان پێش دەخاتو لەهەمو ئەنجومەنێکی ئاوادانیەکەدا بەشدارنو خۆیشیان ئەنجومەنی ژنانیان هەیە.\nبەشی تۆمارکردنی گۆرانیی، بەشی کاری هونەریی موزیک، بەشی کاری منداڵان بۆ بەرهەمی تەلەڤیزیۆنو هتاد هەیەو هەروەها یەک شانۆی گەورەیان بۆ نمایشنامەو چالاکیی هونەریی دەرەوە ساز کردوە کە بەڕاستیی شایانی بینینە.\nدەگوترێت کە “گوڵی مەخمور” نمونۆکەیەکی مۆدێلی بەڕێوەبردنی خۆسەریی دیموکراتیکەو کۆشی پەروەردەی کانتۆنەکانی رۆژئاوایە. خۆیان بەخەندەو پێکەنینەوە دەڵێن: بەڵام ئێستا کانتۆنەکان لەروی جوگرافییەوە زۆر گەورەنو چەندین ملیۆن کەس لەخۆ دەگرنو ئیمکانیاتی زیاتریان هەیەو دەبێت نمونەی زۆر باشتر بن لەئێمە.\nلەسەردانی “گوڵی مەخمور” دەرفەتت بۆ دەڕەخسێت سەردانی ماڵی برینداران بکەیت. ماڵی برینداران دو بەشن، یەکێکیان تایبەتە بەکوڕانو پیاوانو ئەویدیکەیان بەکچانو ژنان. هۆی جیاکردنەوەکە ئەوەیە کە لەبەر دۆخی بریندارانو پێداویستیەکانیان ناکرێت ژنانو پیاوان پێکەوە بن.\nئێمە رۆژانە دەبیستین کە پێشمەرگەو گەریلاو یەکینەکانی پاراستنی گەل گیان بەخت دەکەن. بەداخەوە مەرگی ناوەختو ناحەق بوە بە بەشێک لەژیانی رۆژانەی خەڵکی کوردستانو بەو شێوەیەش بوە بە بەشێکی گەورە لەئەدەبی سیاسییو وێژەییو شیعرو گۆرانییو هاوارو فەغانی ناو پرسەکان.\nبەڵام بینینی برینداران هەستێکی تەواو جیاواز دەدات. ئەو کچو کوڕانە دەبینیت کە بەهەناسەیەک لەمەرگەوە دور بونو ئێستا بەرامبەرت دادەنیشنو پێدەکەنن، چاییو ئاوت بۆ دەهێننو باسی کوردستانو خەباتو تێکۆشانت بۆ دەکەن. ئەو کچو کوڕانە دەبینیت کە لەباشترین تەمەنی ژیاندا ئەندامێکی لەشیان هەڵگیراوە. کچانێک کە چاوێکیان یان لایەکی روخساریان یان دەستو لاقێکیان یان پشتیان پێکراوە.\nلەوێ کوردستانێکی بچوک دەبینیت. لەژمارەیەکی دە کەسیی برینداراندا کچێک خەڵکی دەڤەری سلێمانییە، یەکێک سەروتر، ئەوی دیکە خەڵکی رۆژهەڵاتە، یەکێکی تر بەپێکەنینەوە دەڵێت منیش “مەریوان”و دوانی تر باکوریینو هی دیکە رۆژئاوایی. هەمویان لەیەک دەڕواننو پێدەکەننو دەڵێن ئێرە کوردستانێکی بچوکە.\nسەرەڕای نەبونی سەرپەرستیاریی دروست، نەبونی دەرمانو پێداویستییو ئامڕازی پێویست، بەوپەڕی ورەی بەرزەوە، بەوپەڕی گەشبینییو باوەڕبەخۆبونەوە، لەگەرمایی خۆشەویستیی نیشتیمانو ئەرکی ئازادیخوازانەدا نایانەوێت هیچ باسێکی شەخسیی بکەن.\nلەوەڵامی داواو ئارەزوی شەخسیاندا، وەڵامیان ئەوەبو کە یەکیەتی ناو کوردان پتەوتربێت، کە رێز لەخانەوادەی گیانبەختکردوان بگیرێت، کە هاوکاری پێشمەرگەو گەریلا بکرێت، کە گەل خۆی بەخاوەنی هێزی پێشمەرگەو گەریلا نیشان بدات، کە مل بۆ داواکانی داگیرکەران نەدەن، کە لەناو یەکدا هاوڕێ بن، کە ڕێز لەئارەزو و ویستی ژنانی کورد بگیرێتو سنورو میچیان لێ تەسک نەکرێتەوە. یەکێکیان بەتایبەتیی هەواڵی باشور دەپرسێتو دەڵێت دەبێت باشور بەهێز بکرێت، دەبێت ئەو دەستکەوتانە بپارێزرێنو گەورەتر بکرێن. یەکێکی دیکە هەواڵی دۆخی کرێکاران لەباشور دەپرسێتو هاوڕێیەکی تەنیشتی باسی پێشکەوتنی ئابورییو دۆخی کارەباو ئاو دەپرسێت.\nبەرپرسی ماڵی بریندارانی ژنان خانمێکە بەدەم زەردەخەنەو توندوتۆڵییەکی ژنانەی شۆڕشگێڕەوە باسی دۆخی بریدارانو ورەو تاقەتیان دەکاتو دەڵێت گلەییمان لەباشور نییە، سپاسی هەمو ئەو دکتۆرو سستەرو برینپێچو نەخۆشخانانە دەکەین کە هەمیشە یارمەتیمان دەدەنو هاوکارمانن. لەهەندێک دکتۆری دەڤەری سلێمانیی زۆر رازیینو دەڵێن بەداخەوە تائێستا زۆرێک لەو هەڤاڵانەی دەبردرێنە دهۆک، بۆ نمونە بۆ چارەسەری برینداریی دەست، مستو پێو لاق، ئەو ئەندامانەیان دەبڕدرێنەوە. بەزەردەخەنەوە دەڵێت بێگومان وردەوردە خەریکی کۆکردنەوەی ئامارو تۆمارین، بۆ ئەوەی بزانین بۆ لەوێ وایەو بۆ نمونە لەسلێمانی لەجیاتی بڕینەوە، دێنو بریندارەکان نەشتەرگەرییو تیمار دەکەنو پێمان دەڵێن تادەکرێت زو بیانگەیەننە لامان. هێشتا نازانین ئەو روداوانەی دهۆک نەزانینە، ئەنقەستە یان رێککەوت. خۆیان دەڵێن لێکۆڵینەوە دەکەن، دیارە هەر جێی نیگەرانییە.\nلەدیداری ئەو کوڕانو خانمە تێکۆشەرانەدا تێبینییەک زۆر ناڕەحەتی کردم.\nجیاوازییەکی گەورە لەنێوان بریندارانی پێشمەرگەو گەریلا یان یەکینەکاندا هەیە. پێشمەرگە کاتێک بریندار دەبێت هەست دەکات باشور ماڵی خۆیەتی، دەسەڵاتو ساختارێک هەیە ئەوەی بۆ دەسەلمێنێت، هەروەها بەپێی یاسا کەرتی تیمارو تەندروستیی باشور ناچارە بەباشترین شێوەی گونجاو تیماری بریندارانی پێشمەرگە بکات. لێرە کوڕانو کچان کە زەرەری زۆر گەورەیان بینیوە، لەبەشێکی گەورەی خزمەتگوزاریی دورن. هەندێکیان هەر تیماریش ناکرێن. دەرمانیان کەمە، بەتایبەتیی دەرمانی ئازارشکێنو هەوکردن.\nلەدڵی خۆمدا دەڵێم: لەناوەڕاستی نیشتیمانی خۆیاندا وەکو قاچاخچیو بەدکار مامەڵەیان لەگەڵ دەکرێت. دەڵێی تاوانێکیان ئەنجام داوە. لەگەڵ ئەوەشدا هەر دەم بەخەندەو دڵ پڕ لەهیواو بەخۆباوەڕن. بێ هیچ گومانێک بیردەکەیتەوە: ئەمانە پەروەردەی چ بیرو هزرێکن؟\nئەم پاڵەوانانە دەبا مەدالیای تایبەتیی بۆ بریندارانیان پێ ببەخشرێتو پەیتا پەیتا بۆ دیدەنییو سەردانیان سەرە بگیرایە. بەداخەوە خەڵکێک پەروەردەی باشی سیاسیی نەبنو هۆشیار نەکرێنەوە، ناتوانن لەزەتو چێژ لەبینینی باشترینو جوانترین لەدیدەنیەکانی وڵاتی خۆیان وەربگرن.\nبەشی کۆتاییم لەمەبەستی ئەم وتارە ئەوەیە کە وەکو هاوسەرۆکی کۆنگرەی نەتەوەیی کوردستان داوای برایانەو خوشکایانەو هاوڕێیانەو هاونیشتیمانیانە لەهەمو حزبو ڕێکخراوەیەکی پیشەییو مەدەنیی، لەگۆرانیبێژانی نیشتیمانیی، لەشانۆکارانو لەهونەرمەندانی جیاواز، لەڕۆژنامەوانانو میدیاکارانو لەچالاکوانانی سیاسییو دیموکراسیی، بەتایبەتیی ژنان، لەمامۆستایانی ئایینیو هەمو ئەوانەی کە نیشتیمانی خۆیان خۆش دەوێت، کە هەیئەت دروست بکەنو بچن بۆ سەردانی “گوڵی مەخمور”. با بەچاوی خۆیان ئاوەدانییەک، ژیانێک لەسەربەرزیی کوردایەتییو مرۆڤایەتیی بەچاوی خۆیان ببینن. ببینن کە ژنانو پیاوان چۆن ژیان دەکەنو چۆن خۆیان رێک خستوە.\nئەوان بەدەمی خۆیان دەڵێن کە خۆشترین شت ئەوەیە سەردانیان بکرێت.\nهیوادارم بەڕێزانێکی بەئەژمار بەپیر داواکەمەوە بێنو بۆ سەردانی دانیشتوانی “گوڵی مەخمور” بچن.\nلەوێ مرۆڤ دەبینن کە ئیرادەی بەخۆباوەڕیی منداڵانێکی پەروەردە کردوە کە بەنیگایەکی دواڕۆژپەروەرو گەشبینەوە لێت دەڕواننو لەبێدەنگییدا پێت دەڵین: بەخیر بێن کە ئێمەتان بینییەوە!\n*هاوسەرۆکی کۆنگرەی نەتەوەیی کوردستان\nبڵاوكراوه‌ته‌وه له 07-08-2016\nFatal error: Call to undefined function get_post_views() in /home/awene/public_html/wp-content/themes/Awene/single-birura.php on line 93


غسان شربل : کوردەکان مەترسیدارترن لە داعش . – WTARIKURD\nوەرگێڕانی لە عەرەبیەوە : ئەحمەد ڕەسوڵ\nلە نێوانی بەغدا، تاران، ئەنکەرە و دیمەشق بەرژەوەندی زۆر و هەستیاریەکی دێرین هەیە . لە نێویدا ژەهرەکانی مێژوو و نەفرەتی جوگرافیایە. ئەم دەوڵەتانە پێکدەگەن و لێکجودادەبنەوە. دەکەونە بەرە دژبەیەکە کێبڕکێکەرەکانەوە و دواتر تەوقە و گفتوگۆ دەکەن لەسەر پەڕەیەکی نوێ. ڕایەڵەی جێگیری نێوان چوار پایتەختەکە ترسە لە دەستگرتنی کوردەکانەوە بە خەونی دێرینیانەوە سەرەڕای ئەو موسیبەتانەی تێیکەوتون. ئەمڕۆ ئەم دەوڵەتانە وا ڕەفتار دەکەن بەپشتبەستن بەو قەناعەتەی کە دودڵن لە ڕاگەیاندنیدا کە کوردەکان لە داعش مەترسیدارترن.\nچاودێرانی سیاسی لە کاروباری ناوچەکە و ئەگەرەکانی ئەوە دەزانن کە ڕێکخراوی داعش مەحکومە بە شکست. تێرۆر گۆڕی خۆی بەدەستەکانی خۆی هەڵدەکەنێت. لەبەرئەوە چوار دەوڵەتەکە ڕەفتار دەکەن لەسەر بناغەی ئەوەی کە داعش هەڕەشەیەکی تێپەڕە لە کاتێکدا کوردەکان هەڕەشەیەکی گەورە و بەردەوامن.\nترسەکە لە داعش ئەوە نیە کە ئەردۆگان بەزۆر سەربکەوێتە سەر گردی غروری. ترسەکە لە کوردەکانە . کوردانی ناوخۆ و کوردانی سوریا. ئەوەیە ئیمکانی تێگەیشتن لە گەشتەکەی بۆ سان پیترسبۆرگ، وە گەشتی داهاتوی بۆ تاران و ڕاگەیاندنی ئەنکەرە بەڕازیبونی بۆ ڕۆڵی بەشار ئەسەد لەقۆناغی گواستنەوەدا “ڕاگوزەردا “.\nڕەفتارە نوێکانی ئەردۆگان ڕژێمی سوریای هاندا لەکەشفکردنی کارتەکانیدا . هەروەها ئەویش باوەڕی وایە کە کوردەکان لە داعش هەڕەشەترن. پێکدادانەکانی ئەم دواییە لە حەسەکە بەشێوەیەکی کرداری هاوشێوەی ئاڵوگۆڕی پەیامەکانە لەگەڵ تورکیا. هەڵوێستی توندی کوردەکان دەکرێت ئەو پردە بنیادبنێ لە نێوان ئەنکەرە و دیمەشق سەرەڕای ویستی ونبوی هەردوو سەرۆک .\nئێران بایەخدارە بەلەقاڵبدانەوە و بچوککردنەوەی کوردەکان . داوای کوردانی ئێران قبوڵناکرێت بۆ دۆخێکی هاوشێوەی ئەوەی کوردانی عێراق بەدەستیانهێناوە و بۆ کوردانی سوریاش لەدەرکەوتندایە . لە سەرکەوتنی شۆڕشی ئیسلامیدا خومەینی پێشوازی لە شاندێکی کوردی دەکات . شاندەکە دۆزی کورد تەرح دەکات بۆ ڕێبەری شۆڕش. وە ئەویش وەڵامیان دەداتەوە بەوەی کێشەیەک لە گۆڕێ نیە لەبەرئەوەی شۆڕشەکە ئیسلامیە. شۆڕشەکە کێشەی کوردی چارەسەر نەکرد، وە بەڵگەش بۆ ئەوە تێهەڵچونەوە بوو بە خەباتی چەکداری .\nئێران بەرژەوەندیەکی فعلی هەیە لە لەباربردنی خەونی کوردانی سوریادا . سوریای فیدراڵی دڵنیایی تێدا نیە بۆ ئێران . سەرکەوتنی کوردەکان لە بەدەستهێنانی مافەکانیاندا بابەتی پێکهاتەکانی تر دێنێتە پێشەوە، وە لە ناویشیاندا زۆرینەی سوننی . سەرکوتکردنی دەرکەوتنە کوردیەکان پردی نوێی نێوان ئەنکەڕە و تارانە، سەرباری بەرژەوەندیە ئابوریەکان و خواستی نەگەیشتنی هێزە هەرێمایەتیەکان ( ناوچەییەکان ) بەو وێستگەیەی کە بتوانن کۆنتڕۆڵی حەزەکانی ئێران بکەن لە عێراق و سوریادا . ئێرانیش هەروەها وا ڕەفتار لەسەر بناغەی ، کوردەکان مەترسیترن لە داعش ، دەکات .\nگفتوگۆ بەردەوامەکان لە بەغدا لەبارەی ڕۆڵی پێشمەرگە و حەشدی شەعبی “ئاپۆڕای میللی” لە جەنگی ڕزگارکردنی موسڵ لە داعش، جەخت دەکاتەوە کە لێکجودابونەوەی کۆتاییە لە نێوان مەترسیەکی گەورەی لەناکاو و مەترسیەکی گەورەی بەردەوام. هەندێ لە هێزە کاریگەرەکان لە بڕیاری بەغدای ئێستادا وا ڕەفتار دەکەن کە پەشیمانن لە تەسلیمبون بە کوردەکان ، لە خواستی لادانی ڕژێمەکەی سەدام حسێندا. وە زۆرینەی گومانەکان لە ڕوخسەتدانی ئێران بە هاوپەیمانانی بە ڕازیبون بەداواکای کوردەکان بەر لە داگیرکاری ئەمریکا ، لە باوەڕیەوە بووە بەوەی کە لادانی سەدام دەستکەوتێکی ستراتیجی دەبێت، کە لە کۆتاییدا جیاواز کەوتەوە .\nڕێکخراوی داعش لە دوای پانۆرامای تێکشکانەکانی مەترسیەکی گەورەی دروستکردووە کە ناوچەکە و جیهانی دودڵ و نیگەران کردووە. بەڵام دڕندەیی داعش لە هەمان کاتدا هەلی سێرەلێگرتنەوە و ڕاوکردنیەتی لەلایەن دەوڵەتان و هێزەکان بۆ جێبەجێکردنی ئەجێنداکانیان، چ لە عێراق بێت یان لە سوریا. دروشمی شەڕکردن لە دژی داعش دەروازەی کردۆتەوە بۆ چەند هێندەبوونی دەستێوەردانە دەرەکیەکان لە عێراق و سوریا. لێدانەکانی فرە ڕەگەزەکان “هیرشەکانی هاوپەیمانی نێودەوڵەتی دژی داعش ” بەزۆر تێکشکانی بەسەر داعشدا هێناوە، وە ئەگەر بەردەوام بن لەتوانادایە بە ئەنجامدانی کوشتارگە لێرە و لەوێ . بەڵام یاریکردنی ” سەماکردنی ” هەڵوێستەکان و سەرلەنوێ دانانەوە و داڕشتنەوە وا دەرئەکەوێت پەیوەندیدار بێت بە مەترسی هەمیشەیی کوردەوە زیاتر لە مەترسی داعشی تێپەڕ “ڕاگوزەر “.\nئاشکرایە کە ژانە ” ژانی لەدایکبون ” خوێناویەکە درێژ و توندوتیژە. مامەڵەکردن لەگەڵ کوردەکان لەو ڕوانگەیەوە کە مینی چێنراون لە نەخشەی ئەو دەوڵەتانەی کە تیایاندا نیشتەجێن ، ئاگادارکردنەوەیە لە زێتربونی جەنگ و لێکهەڵوەشانەکان . ناکرێت کوردانی سوریا بگەڕێنرێنەوە بۆ ئەوەی کە پێش پێنج ساڵ هەبوو . ڕاونانی کوردانی تورکیا تا هەتایە ناکرێت . وە چارەسەری کێشەی کوردانی ئێران ناکرێت لەڕێگەی ئێکدانی جێگیری و ئارامی هەرێمی کوردستانی عێراقەوە . ڕەتکردنەوەی دانپێدانان بە مافی جیاوازبووندا موسیبەتێکە کە ئەنجامە کارەساتبارەکانی کورتناکرێنەوە تەنها لە کوردەکاندا .\nسەرچاوە : Al Hayat


ئەوەجە گردیەکاو مرۆڤی جە هەرەمەکەو ئابراهام مازڵۆینە – هەورامان\nیانە گردین ئەوەجە گردیەکاو مرۆڤی جە هەرەمەکەو ئابراهام مازڵۆینە\nئابراهام مازڵۆ(1970-1908) ڕەوانشناسی ئەمریکایی، ئەشناسیا بە بونیادنەروو ڕەوانشناسی هۆمانیستی (مرۆڤدۆسانە) تاواش پەی یەکەمجاری جە تارێخوو عێلموو ڕەوانشناسینە ئەوەجە سەرەکی و گردیەکاو مرۆڤی جە قەوارەو هەرەمەکەیشەنە، بە نامێ “هەرەموو مازلۆی” برمانۆ و وزۆشا وەردوو دەسوو پەیجۆر و هۆگراو دنیاو ڕەوانشناسی. ئی هەرەمە هەرپاسە بیەن بە بنەمایەو تێئوریک پەی بەشوو ڕەوانشناسی کۆمەڵایەتی. هەرەموو مازڵۆی کە ئەوەجێ و هاندەرێ مرۆڤی شی کەرۆوە، پەنج پلێکانێ گێرۆوێ کە بە پاو گرینگی ئەوەجەی یۆ شۆنەو یۆیرە میا. پلێکانەی یۆهەمەشا ئەوەجە بنەڕەتیەکاو مرۆڤی دیاری کەرۆ. ئی پلێکانێ پلێکانەی بنەماییەنە و پلێکانەکاتەری بە پاو پەیوازی ئەوەجەکاو مرۆڤی گرێدریای پلێکانەی یۆهەمیەنێ. هەر پلێکانیەیچ بەشێو چا ئەوەجا مرمانۆ کە پەی مەنەیەو مرۆڤی هەتا گەشەی کەسایەتیش پەیوازێنێ. مازڵۆ سەلەمناش کە ئەوەجە مادیەکا( ئەوەجێ فیزیۆلۆژیکێ) جە ئەوەجەکاتەری پەیوازتەرێنی و ئینای وەڵێ ئەوەجەکاتەرینە. پەی نموونەی هەناسە و ئاوی ونان فرە جە تەلەفون و ماشینی پەیوازتەرێنێ.\nموختار کەریمی- ئاڵمان………..30.07.2019\nنویسیای وەڵین هونەرمەند حەمەئەمین خواشتی کوٙچی دماینش کەرد\nنویسیای دمایین ئەشناسنای و بەخشایو کتیٛبو ڕازوانی هەورامی لواڕاوە


گرنگترین تایبەتمەندییەکانی مۆبایلی گالاکسی Z Flipی سامسۆنگ – تۆڕی میدیایی خەڵک\n2020/02/12 - 11:01 PM\nدوێنی شەو هەر لە میانەی کۆنگرەی ئەنپاکد ٢٠٢٠ کە تیایدا زنیجرە مۆبایلەکانی ئێس ڕاگەیەنران لەگەڵ بیستۆکی بەدس پڵەسی نوێ سامسۆنگ مۆبایلێکی نوێی چەماوەشی ڕاگەیاند بە ناوی گالاکسی Z Flip.\nمۆبایلەکە تایبەتمەندی بەرزە و دوو شاشەی هەیە کە لە کاتی نوشتانەوەشیدا دەتوانیت کۆمەڵێک فرمانی گرنگ ئەنجام بدەیت و پەیوەندییەکانت وەڵامبدەیتەوە و ئاگاداری ئاگانامەکان بیت.\nگرنگترین تایبەتمەندییەکانیش بەم شێوەیەی خوارەوەن.\nشاشە: 6.7 ئینج و بەڕوونی 1080*2636 پێکسڵ، شاشەی دووەمی 1.1 ئینجە لە جۆری سۆپەر ئەمۆلێد.\nکامێرای پشتەوە:دوو کامێرا بە ڕونییەکانی 12+12 مێگاپێکسڵ.\nکامێرای پێشەوە: 10 مێگاپێکسڵ.\nپڕۆسێسەر: Snapdragon 855+\nباتری: 3300 میلی ئەمپێر.\nبیرگە و ڕام: 256GB 8GB RAM\nوەشان: ئەندرۆید 10 و ڕووکاریOne UI 2.\nڕەنگەکان: ڕەش، گۆڵد، مۆر.\nنرخ: خوار 1379 دۆلاری ئەمریکی.


مودمێن بوون( ئیعتیاد) سیاسه‌تی ئیستعمار له رۆژهه‌ڵاتی ناڤین….  – Denegkan\nbyعومەر\tOctober 30, 2012\tگشتی\nمودمێن بوون( ئیعتیاد) سیاسه‌تی ئیستعمار له رۆژهه‌ڵاتی ناڤین و\nکاردانه‌وه‌ی له ناو گه‌لی کوردستان\nمودمین بوون چیه ؟ به چ که‌سێک ده‌ڵێن موعتاد و به چ شێوازێک مودمین واته گیرۆده‌ده‌بێت؟\nبۆ وه‌ڵامدانه‌وه به‌م پرسیارانه پێویسته لێکدانه‌وه‌یه‌کی دروستمان هه‌بێت له مێژووی ئه‌م مادانه‌ی که مروڤ به‌کاری هێناوه. له‌سه‌رتادا وه‌کو ده‌رمان و پاشان بۆته کاڵایه‌ک بۆ بازرگانی کردن و هه‌روه‌ها بۆته ئامرازێک له‌ده‌ستی سیاسه‌تی ئیستعماردا.\nPrevious بێجگه له من ..هه‌ر هه‌موویان عاشق بوون\nNext «ئازادیی دەربڕین» دروستە، نەک «ئازادیی بیروڕا»


16640 جار خوێندراوەتەوە\nبافڵ تاڵەبانی هاوسەرۆکی یەکێتی لەبارەی دۆخی ناوخۆی یەکێتییەوە رایگەیاند، دۆخی ناو حزبەکەی بێ کێشەیە و هەڵساوەتەوە، دەشڵێت، "دەرکراوەکان دەرکراون و هەرگیز نایەنەوە ناو یەکێتی."\nبافڵ تاڵەبانی هاوسەرۆکی پاش کۆبوونەوەی لەگەڵ ژمارەیەک نوێنەر و خوێندکاری زانکۆ و پەیمانگاکانەوە و لە کۆنفرانسێکی رۆژنامەوانیدا رایگەیاند، "چاوەڕێم دەکرد حکومەت باشتر ئاگای لێیان بووایە."\nئەم ملیاردێرەی جیهان زیندانی دەکرێت\nباسی لەوەشکرد، "لە هەوڵی حکومەت بێ هیوا بوون و هەوڵدەدەن لەرێگای حزبەوە چارەسەری بکەن."\nلەبارەی کەیسی کوژرانی موراد کانی کوردەیی و چەند پاسەوانێکییەوە لە وەڵامی پەیامنێری ئێن ئاڕ تیدا رایگیاند، "کەس حەز ناکات هیچ کەسێکی دیکە بکوژرێت و داوام لە قوباد تاڵەبانی جێگری سەرۆکی حکومەتی هەرێم کردووە، لیژنەی لێکۆڵینەوە پێکبهێنن."\nلەبارەی دۆخی ناو سلێمانی باسی لەوەکرد، "لەچاو خۆیدا باشە و عەیبی نییە"، لەبارەی دۆخی یەکێتییشەوە وتی، "حزب هەڵساوەتەوە و زیاتر هەڵدەستێتەوە."\nبافڵ تاڵەبانی لە درێژەی قسەکانیدا رایگەیاند، "لەناو یەکێتیدا دەرکراوەکان دەرکراون و هەرگیز.. هەرگیز.. یەک ملیۆن ساڵی دیکە نایەنەوە ناو یەکێتی."\nشەوی ٢٥ی ئەم مانگە، لە رانیە مورد کانی کوردەیی فەرماندە لە ناو ریزەکانی یەکێتی درایە بەر دەسترێژی گولـلە و لە ئەنجامدا خۆی و دوو پاسەوانی کوژران و پاسەوانێکی دیکەشی برینداربوو، دواتریش بەهۆی سەختی برینەکەیەوە گیانی لەدەستدا.\nموراد کانی کوردەیی فەرماندەیەکی نزیک لە لاھورجەنگی بووە و بەڕێوەبەری پۆلیسی نەھێشتنی تاوانی راپەڕین بووە و چەند رۆژێک بووە لە پۆستەکەی لادراوە و گواستراوەتەوە بەشی لێکۆڵینەوە ی پۆلیسی راپەڕین.\nهاوکات، لای خۆشییەوە لاهور جەنگی لەسەر رووداوی کوژرانی موراد کانی کوردەیی رایگەیاند، داوا لە کەسوکاریان دەکات دان بە خۆیاندا بگرن و هیچ پەرچەکردارێک نەنوێنن تا ئەو کاتەی دڵنیا دەبنەوە کە لێکۆڵینەوە ناکرێت و ئەنجامدەرانی ئەم کارە دەستگیر ناکرێن.\nلەو بارەیەشەوە بنەماڵەکەی راگەیاندراوێکیان بڵاوکردەوە و ئاماژەیان بەوەکرد، "موراد بە برینداری لە لایەن چەکدارەکانەوە رفێندراوە و دوای شەش کاتژمێر پەیوەندی بە کەس و کارەکەیەوە کراوە و پێیان وتوون برۆن تەرمەکەی لە پزیشکی دادی لە شاری سلێمانی وەرگرنەوە، دوای وەرگرتنەوەی تەرمەکەی و توێکاری پزیشکی، دەرکەوتووە فیشەک بەرقاچی کەتووە و نەمردووە، بەڵکو دوای قۆڵبەستکردنی بە برینداری بردوویانە و دواتر لەژێر ئەشکەنجەدانێکی زۆر گیانی سپاردووە."\nدەشڵێن، "بەپێی راپۆرتی زارەکی پزیشکی دادی کە لە کۆیە دووبارە بۆی ئەنجام درایەوە، دەرکەوتووە، شوێنی لێدانی کارەبا لەسەر دڵی و شوێنی چەقۆ و برینەکانی سەر جەستەی بەتایبەت بە پشت و ملیەوە و ھەڵواسینی ھەردوو دەستی بە روونی دەرکەوتووە کە لە ژێر ئەشکەنجەدا گیانی سپاردووە".\nبنەماڵەکەی موراد هەڕەشەی تۆڵەکردنەوە دەکەن و دەڵێن، پرسە بۆ کوڕەکەیان دانانێن.\nکێشەی نێوان هاوسەرۆکانی یەکێتی بۆ ٨ی تەمموز دەگەڕێتەوە و هیشتا چارەسەر نەبووە بافڵ تاڵەبانیش لەسەرەتادا داوای دەکرد لاهور جەنگی بچێتە دەرەوەی وڵات.\nلە دوای شەوی ٨ی تەمموزەوە، بافڵ تاڵەبانی سەرۆکی هەردوو دەزگای زانیاری و دژەتیرۆری گۆڕی و دواتر لاهور جەنگی بە چەند بابەتێک تۆمەتبار کرد. کێشەکان گەیشتنە ئەو شوێنەی میدیای فەرمی یەکێتی لاهور جەنگی بە هاوسەرۆک ناونەدەبرد و لاهور جەنگیش دەستبەرداری پۆستی سەرۆکی هاوپەیمانێتییەکەی نێوان یەکێتی و گۆڕان بوو کە بۆ هەڵبژاردنەکانی پێشوەختەی عێراق لە مانگی تشرینی یەکەمدا پێکەوە بەشدار بوون و قوباد تاڵەبانی بە سەرۆکی هاوپەیمانێتییەکە دانرا.


پانزە هەزار کیلۆمەتر بە سێوێک\nسێوەکەی بارزانی .. ئەو سێوەی لە یەکەم شەوی پاش ڕیفراندۆمی سەربەخۆی کوردستاندا ، لەگەڵ عەقڵەکانی پشت ڕیفراندۆمەکەوە قاشیکرد . هەندێک پێیان وابوو ئەمە سێوەکەی ئیسحاق نیوتنە . کۆمەڵێک چاودێری سیاسی تر پێیان وابوو ، نا ئەوە سێوەکەی نیوتن نیە . بەڵکە سێوەکەی ماکنتۆش و ئەپلەکەی ستیڤ جۆبزە . ئەو سێوە هاوبەش(عەشا ئەخیر)ەی نێوان بارزانی و پیاوەکانی پشت و پێشی ڕێفراندۆمی سەربەخۆیی ، سێوی سەربەخۆیی نەبوو ، وەک هەوادارانی دەیانگوت ، گوایە بارزانی عێراقی پێ لەتکرد لەنێوان کورد و عەرەبدا . بەڵکە سێوی هێنانە دی یەکێتی خاکی عێراق بوو . سونە و شیعەی پێ ئاشتکردەوە . سێوی یەکخستنەوەی ئێران و تورکیا بوو دژ بە کورد . سێوێکی مەترسیداربوو ئەگەری کوشتنی یەکجاری پرسی کوردی پێوەبوو لە سەرتاسەری کوردستان .\nسێوێکی بێپلان بوو ، نەوت و گومرگ و فڕۆکەخانە و پێشمەرگە و خاڵە سنووریەکانی پێدرایەوە بە بەغدا بەناوی سەربەخۆییەوە . لەتکردنی ئەو سێوە لەتکردنی کورد خۆی بوو ، قاشکردنی پێشمەرگە و مێژووی نوێ ی کوردستان بوو . سێوی لەدەستدانی خەبات و رەنج و هیواکانی حەفتاساڵەی گەلێکی مەزڵوم بوو . سێوی بەخشینی پانزەهەزار کیلۆمەتر بوو بە حەشدی شەعبی.\nبەپێ ی ڕاگەیاندنە فەرمیەکانی فەرماندەی هێزە چەکدارەکانی کوردستان ، لە پاش هێرشەکانی داعشەوە بۆ سەر عێراق و هەرێمی کوردستان ، پێشمەرگە زیاتر لە 1500 شەهیدی لەو شەڕی بەرگریەدا بەخشیوە . لەبەرانبەردا پانزە هەزار کیلۆمەتر خاکی هەرێمی کوردستانی ئازاد کردووە .\nفەرماندەی هێزە چەکدارەکانی کوردستان کە سەرۆکی هەرێمە لە کۆنگرەی ٥١مینی ئاسایشی جیهانی - میونشن لە ساڵی ٢٠١٥ دا ئەو ژمارانەی ئاشکراکردووە .\nکەچی ئەو1500شەهید و 15000کلم زەویەی بە 15سەعات تەسلیم بە حەشد و سوپای عێراق کردەوە . هەر بەدەم سێوخواردنەوە وەک یەکەم دەستکەوتی ڕیفراندۆمی سەربەخۆیی کوردستان ، سێوەکەی بارزانی و جەماعەتی ڕیفراندۆم سەرئەنجام سەربەخۆی نەکردین بەڵکە لەتیکردین ..


❤❤یـــانەی کوردژیـن/Kurd Zhin❤❤/ / ئایا تۆ تووشی نەخۆشی خەمۆكی بوویت ؟\n» ئایا تۆ تووشی نەخۆشی خەمۆكی بوویت ؟\n#1 2013-07-28 22:08:00\nئایا تۆ تووشی نەخۆشی خەمۆكی بوویت ؟\nچۆن بزانین توشی خەمۆكی بووین ؟ نیشانەكانی خەمۆكی كامانەن ؟ زاناكانی پەیمانگای ماكس بلانك تاقیكردنەوەیەكی خێرایان داناوە بۆ ئەوەی بزانن ئایا ژن تووشی نەخۆشی خەمۆكی بووە یان نا , ئەمەش بە وەڵامدانەوەی 4 پرسیاردەبێت و ئەگەر وەڵامەكانیشی هەموویان "بەڵێ" بوون ئەوا دەبێت سەردانی پزیشكی تایبەت بكات یان چارەسەری دەروونی وەربگرێ .\nنیشانەكانی خەمۆكیش هەستكردن بە خەم و خۆ ونكردن و ماندوی و نیگەتیڤی و چەند نیشانەیەكی دیكەش دەگرێتەوە , لە ئەڵمانیا یەك لەسەر 4 ی ژنان و یەك لەسەر 8ی پیاوان توشی خەمۆكی بوون لە ماوەیەك لە ژیانیانداو، ساڵانەش 9 هەزار كەس بەو هۆیەوە خۆیان دەكوژن كە ئەمەش بەرزترین رێژەی مردنە دوای رووداوی هاتووچۆ لەو وڵاتە، ئەو كەسانەش كە بەو هۆیەوە خۆیان دەكوژن تەمەنیان لەنێوان 15 بۆ 35 ساڵە .\nچەندین تاقیكردنەوە لەسەر تۆڕی ئینتەرنێت بۆ دەرخستی خەمۆكی هەن كە پرسیارەكان پەیوەستن بەو نیشانانەی كە لە ماوەی 2 هەفتەی رابردوو كەسەكە هەستیان پێدەكات , كە ئەوانیش خەم , نێگەتیڤی , هەستكردن بە دۆڕان , هەست نەمان بە خۆشی , هەستكردن بە تاوانباری , بوونی بیرۆكەی خۆكوژی , خەو لێنەكەوتن , زوو هەڵچوون , ماندوو بوون و لەدەستدانی حەزی سێكسی , وەڵامەكانیش دەبێ یان " هەمیشە" یان " هەرگیز" بن , لە كۆتای تاقیكردنەوەكەشدا كەسەكە دەزانێ تا چ رادەیەك توشی خەمۆكی بووە .\nئەمانەش 4 پرسیارەكەن : ئایا لە هەفتەی رابردوودا چەن جار گریاویت، ژمارەی گریانەكانت زیادی كردووە ؟ ئایا هیوات بەخۆت نەماوە یان رقت لەخۆت بۆتەوە لەم هەفتەیەدا ؟ ئایا لەم هەفتەیەدا هەستت بە بێئومێدی كردووە ؟ ئایا هەستت بەوە كردووە كە تۆ كەسێكی دۆڕاوی لەم هەفتەیەدا ؟ ئەم لێكۆڵینەوەیەش تەنها لەسەر ژنان ئەنجامدراوە و , ئەگەر بۆ پیاوانیش بێ ئەوا دەبێ پرسیارەكان چاكبكرێن بەتایبەت ئەوەی كە پەیوەندی بە گریانەوە هەیە، لەبەر ئەوەی زۆربەی پیاوان دان بە گریانی خۆیان نانێن .


لە ژینگەی حكومەتییەوە بۆ حكومەتی ژینگەیی\nعه‌بدولره‌حمان سدیق August 26, 2021 وتار و بیروڕا\nژینگە چەمكێكی یەكجار فراوانە و هەموو ڕووبەر و پانتاییەكی ئەم جیهانە لەخۆ دەگرێت، بۆیە وڵاتان بە مەبەستی دابەشكردنی ئەركەكان وەزارەتێك، یان ئاژانسێك، یان دەستەیەك بۆ ژینگە دادەمەزرێنن، وەك لایەنێكی چاودێر و ڕاوێژكار، ئەم دامەزراوەیە نوێنەرایەتیی فەرمیی ژینگەی حكومەت دەكات، بەڵام كاتێك كە ئەنجومەنێكیش لە وەزارەت و دەستە جێبەجێكارەكان دادەمەزرێنن بۆ جێبەجێكردنی مەرجە ژینگەییەكانی نێو یاساكانی ژینگە، ئەم ئەنجومەنە بۆ ئەوەیە پرسی ژینگە فراوانتر بێت و، حكومەتێكی ژینگەیی بەرهەم بهێنێت.\nهەر بەم شێوەیەش لە هەرێمی كوردستاندا دەستەیەك هەیە بە ناوی دەستەی پاراستن و چاككردنی ژینگە، كە دەستەیەكی چاودێریی و هەماهەنگیی ژینگەییە و كاردەكات لە سەر :\nهەڵسەنگاندنی كاریگەرییە ژینگەییەكان و، ڕەزامەندیدان، یان نەدان بە پڕۆژەكان و، چاودێریكردنیان.\nهەماهەنگیی لەگەڵ وەزارەت و دەستە جێبەجێكارەكان.\nبڵاوكردنەوەی هۆشیاریی ژینگەیی.\nئامانجەكانی دەستەی ژینگە بریتین لە: پاراستن، چاككردن، گەشەپێدانی بەردەوام.\nهۆكار و ئامرازەكانیشی بریتین لە: هۆشیاریی، یاسا، تەكنۆلۆژیای نوێ.\nكارەكانی دەستەی پاراستن و چاككردنی ژینگە:\nیەكەم: ئەو كارانەی كە لە ئەستۆی خودی دەستەی ژینگەدان ئەمانەن:\n1- ڕەزامەندیدان یان ڕەزامەندیدان بە پڕۆژەكان لە جۆری پیشەسازی، پیشەسازیی خۆراك، خزمەتگوزاری، نیشتەجێكردن، بازرگانی، كشتوكاڵی، تەندروستی، مۆڵەتی ڕاو، گواستنەوەی دار، بیری قووڵ، ماددەی تیشكاوەر.\n2- كەیسەكانی دادگا: سكاڵا، سزا، پێبژاردن، بەڵێننامە.\n3- بەدواداچوون و پشكنین بۆ پڕۆژەكان بە مەبەستی دڵنیابوون لە جێبەجێكردنی مەرجە ژینگەییەكان.\n4- پشكنینی تاقیگەیی وەك: پشكنینی كیمیاویی خاك، پشكنینی كیمیاویی ئاو، پشكنینی بەكتریۆڵۆجیی ئاو، پشكنینی دیكەی پێویست بەپێی جۆری پڕۆژەكان.\n5- سەپاندنی ڕووبەری سەوزایی بۆ پڕۆژەكان، هەروەها سەپاندنی ڕووبەری لەبری سەوزكردن بۆ ئەو پڕۆژانەی پێش دەرچوونی یاسای ژمارە 8 ی ساڵی 2008 تەواو كراون، بێ هەبوونی ڕووبەری سەوزایی تەواو.\n6- هۆشیاركردنەوەی ژینگەیی وەك:\nهاندانی هاووڵاتیان بۆ بەشداربوون لە هەڵمەتەكانی پاككردنەوە و نەمام چاندن.\nبەستنی كۆڕ و سیمینار و وۆڕكشۆپ و بەرنامە و دیداری میدیایی لە تەلەقزیۆن، ڕادیۆ، ڕۆژنامە و گۆڤار و تۆڕە كۆمەڵایەتییەكاندا.\nپێشوازیكردن لە خاوەن دەستپێشخەرییە ژینگەییەكان، كۆمپانیاكان، كەسایەتییەكان، زانكۆكان و...هتد.\nكۆكردنەوەی ئارەزوومەندانەی ڕێكخراوە ژینگەییەكان لە بۆردی ڕێكخراوەكاندا.\nدووەم: ئەو كارانەی كە وەزارەت و دەستە جێبەجێكارەكان ئەنجامی دەدەن.\nئەمەش ئەو كارانەن كە وەزارەت و دەستە جێبەجێكارەكان ئەنجامی دەدەن، بە هەماهەنگیی لەگەڵ دەستەی ژینگە لە چوارچێوەی ئەنجومەنی دەستەی پاراستن و چاككردنی ژینگە و، كۆبوونەوە دوو قۆڵییەكانی نێوان دەستەی پاراستن و چاككردنی ژینگە و هەر وەزارەت و دەستەیەكی پەیوەندیدار، بۆ گفتوگۆ لەبارەی ئەركە ژینگەییەكانیان وەك ئەم نموونانەی لای خوارەوە:\nكاراكردنی پۆلیسی ژینگە و دارستان لە ڕووی پێكهاتە و پێداویستییەكانیەوە.\nهەمواركردنەوەی یاسای هاتوچوو بە ئاراستەی ڕێگریی لە سەرپێچییەكان. پێداگریی زیاتر بۆ هەبوونی مەرجە ژینگەییەكان لە هۆكارەكانی گواستنەوەدا.\nڕێكخستنەوەی ئاراستەكانی هاتوچووی هۆكارەكانی گواستنەوە لەسوودی ژینگەدا.\nڕێگرتن لە مانەوەی ئۆتۆمۆبێلی تەمەن 20 ساڵ لە سەنتەری شارەكاندا.\nوەرگرتنی باجی ژینگەیی تەنیا لە ئۆتۆمبێلە سەرپێچیكارەكان بێت، نەك لەهەمووان.\nدانانی دادوەری ژینگەیی لە دادگاكاندا.\nپێكهێنانی دادگایەكی ژینگەیی بۆ تاوانە ژینگەییەكان.\nخێراتركردنی پەسەندكردنی ڕێنماییە ژینگەییەكان لە ئەنجومەنی شورای هەرێم.\nبایەخدان بە پاراستنی ژینگە وەك بەشێك لە ئاسایشی نیشتمانی.\nخاوێنكردنەوەی شوێنەكانی مەشق و ڕاهێنان لە پاشماوەی تەقەمەنییەكان.\nمامەڵەكردنی زانستییانە لەگەڵ ئەو ماددانەی لە نێو تەقەمەنییەكاندان، وەك قورقوشم و كادیمیۆم و زینك و ئەنتیمۆن كە هەڕەشەن لە سەر مرۆڤ و سامانی ئاژەڵی و سەرچاوەكانی ئاو.\nرێگرتن لە پڕۆسەی خۆڕزگاركردن لە پاشماوەی تەقەمەنییەكان بەر لە خستنە ژێر خاك و فڕێدانە نێو ئاو.\nبایەخدانی ڕۆژانە بە بەكارهێنانی كەلوپەلی دۆستی ژینگە لە دامەزراوە سەربازییەكاندا.\nبەكارهێنانی هەلیكۆپتەری سەربازیی لە بواری چاودێریكردنی گۆڕانكارییە ژینگەییەكان و فرەجۆریی بایۆلۆجیدا.\nتۆماركردنی ژیانی خۆڕسكی گیانلەبەر و ڕووەكەكان لە ناوچە تایبەتە سەربازییەكان.\nوەزارەتی دارایی و ئابووریی:\nبایەخدان بە پڕۆسەی پارەداركردن بۆ:\nدابینكردنی پێداویستییەكانی تاقیگەكانی ژینگە.\nپاڵپشتییكردن لە پڕۆژەكانی كشتوكاڵی ئۆرگانی و پیشەسازیی ژینگەدۆست.\nهەنگاونان بەرەو وەبەرهێنانی سەوز و، چەمكی ئابووریی سەوزی بەردەوام و پڕۆژە سەوزەكان.\nهاندانی كەرتی تایبەت بۆ كاراكردنی چەمكی بانكی سەوز و، پارەداركردنی سەوز بۆ پڕۆژەكان.\nهەماهەنگی و هاوكاریی نێودەوڵەتی بۆ گواستنەوەی ئەزموونی ئابووریی سەوزی وڵاتان.\nوەزارەتی كارو كاروباری كۆمەڵایەتی:\nكەمكردنەوەی هەژاری و بێكاری بە مەبەستی ئامادەكردنی هاووڵاتییەكی خودبژێو كە بتوانێت ژینگە و پاراستنی یەكێك بێت لە خەمەكانی، ئەمەش لە ڕێگەی:\nزامنكردنی پاراستنی كۆمەڵایەتی بۆ ئەو توێژانەی كە پێویستییان پێی هەیە.\nداهێنانی سیستمێكی كۆمەڵایەتی هاوشێوەی وڵاتانی پێشكەوتوو بۆ تاك و كۆی كۆمەڵگە.\nئامادەكردنی ئەوانەی توانای كاریان هەیە لە ڕێگەی ڕاهێنان و شیاندنیان بۆ بازاڕی كار.\nپاڵپشتییكردنی خاوەن پڕۆژە ژینگەییەكان بە پێدانی قەرزی بچووك.\nبنیاتنانی پەیكەری گونجاو بۆ پەڕینەوەیەكی ئارام بەرەو ئامانجەكانی پلانی 2030.\nبە گەڕخستنی سیستمێكی پێشكەوتووی ڕیسایكلین بۆ كۆكردنەوەی سەردەمییانە و، جیاكردنەوەی زانستییانەی جۆرەكانی زبڵ و خاشاك.\nزیادكردن و پاراستنی ڕووبەری سەوزایی پارك و باخچەكان.\nوەزارەتی خوێندنی باڵا و توێژینەوەی زانستی:\nكردنەوەی بەشی زانستەكانی ژینگە لە كۆلێژە پەیوەندیدارەكانی زانكۆ حكوومی و ئەهلییەكاندا.\nبایەخدان بە توێژینەوە ژینگەییەكانی ئاستی سەردەم بۆ دۆزینەوەی چارەسەر بۆ كێشە ژینگەییەكان.\nدانانی بابەتە ژینگەییەكان لە نێو پڕۆگرامی گشت قۆناغەكانی خوێندندا.\nزیادكردنی چالاكییە ژینگەییەكان لە ناوەندەكانی خوێندندا.\nپابەندبوون بە ڕووبەری سەوزایی ستاندارد لە ناوەندەكانی خوێندندا.\nجێكردنەوەی ژینگە لە نێو پلانی ساڵانەی وەزارەتەكاندا.\nجەختكردنەوە لە سەر باسە ژینگەییەكان لە دیدگای 2030 دا.\nپشتگیریكردنی پارەداركردن بۆ پڕۆژە ژینگەییەكان.\nوەزارەتی كشتوكاڵ و سەرچاوەكانی ئاو:\nگەشەپێدان بە دارستان و ڕووبەری سەوزایی بە پێی میكانیزمە نوێیەكانی سەردەم.\nدروستكردنی بەنداو و گۆل بۆ كۆكردنەوەی ئاو.\nئیدارەدانی زانستییانەی ئاو و نوێكردنەوەی سەردەمییانەی پڕۆسەی ئاودان و داهێنانی كشتوكاڵكردنی زیرەكانە.\nهەوڵدان بۆ سوودوەرگرتن لە پەینی سرووشتی.\nرزگاربوونی زانستییانە لە پاشماوەی نەخۆشخانەكان.\nبەكارهێنانی سیستمی ئۆتۆكلەیڤ لە حاڵەتی پێویستدا.\nتەرخانكردنی ڕووبەری سەوزایی ستاندارد بۆ نەخۆشخانەكان.\nدانانی باجی زیاتر لەسەر هاوردەكردنی ماددە پلاستیكییەكان.\nقەدەغەكردنی بەكارهێنانی كیسەی نایلۆن.\nگێڕانەوەی كەلوپەلی هاوردەكراو و ماوەبەسەرچوو بۆ شوێنی خۆیان، نەك لەخاكنانی لە نێو هەرێمدا.\nقەدەغەكردنی هاوردەكردنی ئامێری ساردكەرەوەی زیانبەخش بە چینی ئۆزۆن.\nهاندان بۆ هاوردەكردنی ئۆتۆمۆبێلی دۆستی ژینگە.\nوەزارەتی سامانە سرووشتییەكان:\nباشتركردنی كواڵێتی سووتەمەنییەكان.\nقەدەغەكردنی دانانی پاڵاوگەی نایاسایی.\nڕاگرتنی سووتاندنی غازی هاوەڵ.\nوەبەرهێنان لەبەرهەمهێنانی غازی ئازاد و سووتەمەنیی پاك و وزەی نوێبووەوە.\nدابینكردنی ئامێر و ئامرازەكانی پێوانەكردن و چاودێریكردنی پیسكارەكانی هەوا.\nهاوردەكردنی نوێترین تەكنۆلۆژیای سەوز لە بواری بەرهەمهێنانی نەوتدا.\nوەزارەتی ئەوقاف و كاروباری ئایینی:\nرێكارە ژینگەییەكان بۆ مزگەوت و پەرستگاكان:\nأ- ڕێكارە ماددییەكان\nدامەزراندنی دابینكردنی كارەبا بە وزەی خۆر لە بری موەلیدەكان.\nبەستنی شێرەی ئاو لە جۆری هەستیار بۆ پاراستنی بڕی ئاوی بەكارهاتوو.\nهەبوونی حەوزی كۆكردنەوەی ئاوی باران.\nهەبوونی دەرچەی ئۆتۆماتیكی لە بنمیچی مزگەوت و پەرستگاكان.\nرووپۆشكردنی زەمینەی مزگەوتەكان بە سیرامیك لە بری فەرش.\nبەكارهێنانی قاپ و سفرە و كوپی كارتۆن، یان پلاستیكی، لەتوانادا بوو بۆ شیبوونەوە.\nبەكارهێنانی قوماش لە بری فلێكس.\nدانانی سیستمی ڕیسایكلین بۆ ئاوی بەكارهاتوو، بەكارهێنانەوەیشی بۆ شتن و ئاودان.\nتەرخانكردنی ڕووبەری سەوزایی ستاندارد لە مزگەوت و پەرستگاكان.\nب - ڕێكارە واتاییەكان:\nتەرخانكردنی ماوەیەك بۆ باسی ژینگە لە وتارەكانی هەفتانەی هەینیدا.\nلەچاپدانی بابەتەكانی پەیوەست بە ئایین و ژینگە.\nوەبەرهێنانی ئایینی لە بۆنە ژینگەییە ناوخۆیی و جیهانییەكاندا.\nدانانی یەكەی چارەسەر بۆ وێستگەكانی بەرهەمهێنانی كارەبا.\nزیادكردنی بڕی كارەبای بەرهەمهاتوو لە سەرچاوەی وزە نوێبووەكانەوە.\nوەزارەتی گواستنەوە و گەیاندن:\nكاراكردنی سیستمی هاتوچووی سەوز و، پێناسەكردنی سیستمی هاتوچووی سەوز بە واتای: بەكارهێنانی هەر هۆكارێكی هاتوچووی كەم كاریگەر لەسەر ژینگە كە ئەم مەرجانە لەخۆ بگرێت:\nأ- سەلامەتیی گەیاندن و پاراستنی ژینگە و تەندروستیی مرۆڤـ.\nب- دابینكردنی یەكسانیی لە نێوان سەرنشینەكاندا.\nج- وەرگرتنی نرخێكی گونجاو.\nد- دابینكردنی زیاتر لەیەك بژاردە لە هەڵبژاردنی هۆكاری گواستنەوەدا.\nها - سنووردانان بۆ گازە دەردراوەكان و پاشماوەكان.\nو- زیاتر بەكارهێنانی دەرامەت و وزە نوێبووەكان.\nز- ژاوەژاوی كەم و كاریگەریی كەم لەسەر بەكارهێنانی زەوی.\nح- خۆدوورگرتن لە بازرگانیكردن بە زاراوەی گواستنەوەی سەوز (گرین واش).\nوەزارەتی ئاوەدانكردنەوە و نیشتەجێكردن:\nكەمكردنەوەی كاریگەریی نەرێنی ڕێگاوبان و بیناو خانووبەرە لە ڕێگەی\nبەكارهێنانی دەرامەتەكان بە كارامەیی بۆ كەمكردنەوەی پاشماوە.\nبایەخدان بە بینای ستوونی لە بری ئاوەدانكردنەوەی ئاسۆیی.\nبەكارهێنانی ئەو ماددانەی كە دۆستی ژینگەن و، توانای دووبارە بەكارهێنانەوەیان هەیە.\nبەكارهێنانی سەرچاوەكانی وزەی نوێبووەوە.\nباشتر دابینكردنی ڕووناكی و بەكارهێنانی ڕووبەرەكان.\nسوودوەرگرتن لە دواهەمین پێشكەوتنە نوێیەكانی بواری بیناسازیی سەوز.\nپەلەكردن لە دامەزراندنی هێڵی شەمەندەفەڕ بۆ گواستنەوەی ناوخۆیی و نێودەوڵەتی.\nوەزارەتی ڕۆشنبیری و لاوان:\nزیادكردنی بەرنامە و بابەتە ژینگەییەكان لە گشت هۆكارەكانی ڕاگەیاندندا.\nهۆشیاركردنەوە و كاراتركردنی ڕۆڵی لاوان لە پاراستنی ژینگەدا.\nفەرمانگەی پەیوەندییەكانی دەرەوە:\nگەیاندنی هەوڵە كوردستانییەكان لە بواری ژینگەپارێزیدا بە دەرەوە.\nهەوڵدان بۆ بنیاتنانی پردی پەیوەندیی لە نێوان دامەزراوە ژینگەییەكانی جیهاندا لەگەڵ وەزارەتەكان و، لەگەڵ دەستەی ژینگەدا.\nرەخساندنی هەلی بەشداریی هەرێمی كوردستان لە چالاكییە ژینگەییەكانی دەرەوەدا.\nفەرمانگەی ڕێكخراوە ناحكوومییەكان:\nهەماهەنگیی لەگەڵ دەستەی ژینگە لە پێدانی مۆڵەت بە ڕێكخراوە ژینگەییەكان.\nجێگیركردنی پسپۆڕێتیی ورد لە كاری هەر ڕێكخراوەیەكی ژینگەییدا.\nپێداچوونەوە بە مۆڵەتی ڕێكخراوە ژینگەییە ناكاراكان.\nسەپاندنی مەرجە ژینگەییەكان لە گشت پڕۆژەكانی وەبەرهێناندا.\nهاندانی كۆمپانیاكانی بۆ وەبەرهێنانی ژینگەیی.\nتەرخانكردنی بڕێك لە داهاتی گەشتوگوزار بۆ شیاندنەوەی ژینگە، كە بەشێك لە گەشتیاران بە هۆی كەمیی هۆشیاریی ژینگەیی و كارانەكردنی سزای دارایی بۆ سەرپێچییەكانی، زیانی زۆر بە ژینگە دەگەیەنن.\nكەمكردنەوەی فشار لە سەر ژینگە و، دۆزینەوەی قاكتەرێكی هاوپشت بۆ گەشتیاریی ژینگەیی، وەك: گەشەپێدان بە گەشتیاریی ئایینی، گەشتیاریی شوێنەواری، بایەخدان بە مۆزەخانەكان.\nكاركردن بە مەرجەكانی پاراستن و چاككردنی ژینگە لای دەستەی وەبەرهێنان بۆ پڕۆژەكانی گەشتوگوزار.\nدەستەی كاروباری مین:\nسوودوەرگرتن لە ڕێككەوتننامە نێودەوڵەتییەكان بۆ خێراتركردنی پووچەڵكردنەوەی مینەكان.\nڕەچاوكردنی مەرجە ژینگەییەكان لە چۆنیەتیی ناوبردنی مینە كۆكراوەكان.\nئەنجومەنی باڵای كاروباری خانمان:\nكاراتركردنی چەمكی یەكسانی جۆری كۆمەڵایەتی لە بواری ژینگەپارێزیدا.\nگێڕانەوەی ڕۆڵی خانمانی كورد لە بایەخدان بە جوان مامەڵەكردن لەگەڵ پێكهێنەرەكانی ژینگەدا.\nسوودوەرگرتن لە ئەزموونی خانمانی جیهان لە خەباتی ڕێكخراوەیی ژینگەییدا.\nلە كۆتاییدا گرنگە ئاماژە بەو ڕاستییەش بدەین، كە ئەم بوارە فراوانە و دەكرێت لە ئێستا و لە داهاتوودا ئەركی ژینگەیی وردتریش بۆ هەندێك وەزارەت و دەستە و دامەزراوەی دیكەش دیار بكرێن، لەگەڵ زیاتر پەرەسەندن و قووڵبوونەوەی زانستەكانی ژینگە لە هەر دوو بواری تیۆری و پراكتیكی.


درێژەی گێرەوکێشە سیاسییەکانی پارلەمانی عێراق؛ ئایا پارلەمان هەڵدەوەشێتەوە؟ - Mehr News Agency\nAP ١٤٠١ خاکەلێوە ٤ ٢٠:١٨\nNews Code 41389\nبە پێی راپۆرتی ئاژانسی هەواڵی مێهر، گێرەوکێشە سیاسییەکانی پارلەمانی عێراق سەبارەت بە هەڵبژاردنی سەرۆک وەزیران و سەرۆک کۆمار هێشتا درێژەی هەیە و وتووێژەکان لەم بارەوە تا ئێستا ئاکامێکی نەبووە و داهاتووی سیاسی عێراق لە دۆخێکی نادیار دایە.\nدواهەمین هەواڵەکان نیشاندەری ئەوەن کە رەوتی سەدر لە گەڵ هەموو گەڵاڵە پێشکەش کراوەکان لە لایەن شاندی هاوئاهەنگی شێعە دژایەتی کردووە. ئەمە لە حاڵێکدایە کە پێشتر موقتەدا سەدر لە وتووێژێکی تەلەفونی لەگەڵ نووری مالکی سەبارەت بە دواهەمین گۆڕانە سیاسییەکان باس و وتووێژی کردبوو.\nڕەوتی سەدر هەوڵ ئەدات بە بێ بەشداری شاندی هاوئاهەنگی، رەوتی هەڵبژاردنی سەرۆک وەزیران و سەرۆک کۆماری عێراق بباتە پێشەوە.موقتەدا سەدر دەیەوێ ئامۆزای خۆی جەعفەر سەدر وەکوو بەربژێری سەرۆک وەزیرانی عێراق بناسێنێت.\nوێدەچێ تا ئێستا دوو لایەن بۆ ناساندنی کەسێک ڕێک نەکەوتوون. سەبارەت بە سەرۆک کۆماریش هەمان کێشە هەیە.\nلە حاڵێکدا کە کارناسان و خاوەن ڕایان پێیان وایە شاندی هاوئاهەنگی شێعە ئەمڕۆ جەمسەری دەسەڵاتی عێراق دیتە ئەژمار و نابێ بە ئاسانی وەلا بنرێن، رەوتی سەدر دەیەوێ ئەوان لە سیاسەتی عێراق وەلا بنێت.\nهەر لەم بارەوە محەمەدکەریم ساعدی شرۆڤەکاری سیاسی وتی: بە پێی ئەو دۆخەی ئێستا شاندی هاوئاهەنگی شێعە لە عێراق هەیەتی و کورسی زۆری بەدەست هێناوە، بێگومان لە پێک هێنانی دەوڵەتیشدا بەشداری چالاکی دەبێت.\nسەباح تایی لێکۆڵەری سیاسی لەم بارەوە دەڵێت: هەڵبژاردنی سەرۆک کۆمار و سەرۆک وەزیرانی داهاتووی عێراق بە بێ رێککەوتنی شاندی هاوئاهەنگی شێعە و ڕەوتی سەدر مومکین نابێت.\nگەر دانیشتنی داهاتووی پارلەمان نەگاتە ئاستی ئاسایی خۆی، نوێنەرانی پەرلەمان دەتوانن داوای هەلوەشانەوەی پارلەمان لە دادگای فیدراڵ بکەن. گەر لە گەڵ ئەم داخوازییە رێککەوتن نەکرێت، کەشی سیاسی عێراق بەرەو هەڵبژاردنی دووبارەی پارلەمان دەچێت.


لەماوەی داخستنی فەیسبووکدا؛ ٥٠ ملیۆن بەشداربووی نوێ پەیوەندییان بە تێلیگرامەوە کردووە\nکۆمپانیای تێلیگرامی روسی رایگەیاند، دوای ئەوەی فەیسبوک و ئینستاگرام و واتسئەپ لەکارکەوتن، نزیکەی ٥٠ ملیۆن بەشداربووی نوێ لەسەرتاسەری جیهاندا پەیوەندییان بە تۆڕی کۆمەڵایەتی تێلیگرامەوە کردووە.\nیوری کیجیکین بەڕێوەبەری بەشی شیکاری لە TGStat، لە لێدوانێکیدا بۆ کەناڵی روسیا تودەی رایگەیاند، بەگوێرەی هەڵسەنگاندنەکانی خۆیان لە چەند کاتژمێری راوەستان و لەکارکەوتنی بەشێک لە تۆڕەکۆمەڵایەتییەکان، ٥٠ ملیۆن بەشداربووی نوێ تۆڕی کۆمەڵایەتی تێلیگرامیان بەکارهێناوە.\nکاتژمێر ٦:٥٠ خولەکی ئێوارەی رابردوو بەشێک لە تۆڕەکۆمەڵایەتییە جیهانییەکان لەکارکەوتن و لەناویشیاندا فەیسبووک و واتس ئەپ و ئینستاگرام بوونی هەبوو.\nرۆژنامەی نیۆرک تایمزی ئەمریکی بڵاویکردەوە، دوو ئەندامی تیمی ئاسایشی فەیسبوک کە نەیانویستووە ناوەکانیان ئاشکرابکرێت رایانگەیاندووە، "لەکارکەوتنی ئەپڵیکەیشنەکە بۆ هێرشی ئەلیکترۆنی و هاککردن ناگەڕێتەوە، هاوکات بەهۆی تەکنەلۆژیاکانی ئەپڵیکەیشنەکەشەوە، بەیەکجاری ئەپڵیکەیشنەکە لەکارنەکەوتووە".\nتێلیگرام Telegram تۆڕێکی کۆمەڵایەتییە و لەلایەن بافێڵ دۆرۆف و نیکۆلای دۆرۆفی برایەوە، دوو بازرگانی روسییەوە دروستکرا و لەساڵی ٢٠١٣ وەک ئەپڵیکەیشنێکی بچوک کەوتەکار، لەساڵی ٢٠١٨ مانگانە ٢٠٠ ملیۆن بەرکارهێنەری نوێ پەیوەندییان پێوەکردووە.